БЕФАРҚЛИК — ИЛЛАТ - Ўзбекистон овози газетаси\nБЕФАРҚЛИК — ИЛЛАТ\nТамаки ва спиртли ичимликларининг инсон организмига, айниқса, улғаяётган бола соғлигига қанчалар зарар келтиришини тиббиёт аллақачон исботлаган.\nГоҳида кўчада сигарет тутатаётган болага кўзимиз тушади. Уни тўхтатиб, панд-насиҳат қилсак, қилаётган иши нафақат соғлиғига, балки атрофдагиларга ҳам салбий таъсир ўтказиши мумкинлигини айтсак бундан, албатта натижа чиқади.\nСигарета чекаётган, алкоголь маҳсулотларини истеъмол қилаётган болани кўрганингизда ўз болангизни кўз олдингизга келтиринг. У ҳам шундай иш қилиши мумкин-ку, деб ўйланг. Шунда ўша болага танбеҳ беришга, уни бу йўлдан қайтаришга сизда мажбурият пайдо бўлади.\nМактабда тамаки ва спиртли маҳсулотларнинг зарарли эканлиги ҳақида тинимсиз уқтирилади. Аммо бу салбий одат ҳамон учраётган экан, шунчаки уқтиришнинг ўзи кифоя қилмайди.\nБолани бу каби зарарли одатлардан ҳимоялаш, унинг қалбида бунга қарши ўзига хос «фильтр»ни шакллантириш учун унга алоҳида ёндашув бўлиши лозим. Яъни, дарсдан ташқари ҳар бир боланинг юриш-туриши, дўстларининг ким эканлигидан нафақат ота-онаси, балки ўқитувчилари ҳам бохабар бўлиши керак. Ана шунда биз соғлом болаларни тарбиялаймиз, соғлом жамиятнинг шаклланишига ўз ҳиссамизни қўшамиз. Бунда оила-мактаб-маҳалла ҳамкорлиги муҳим ўрин тутади. Уйда ота-она, мактабда ўқитувчилар, маҳаллада қўшнилар боланинг нима қилаётганидан хабардор бўлиб туришса, бу борадаги жуда кўп муаммолар ўз ечимини топади.\nБоланинг бегонаси бўлмайди. Юртимизда ўсиб улғаяётган ҳар бир бола бизнинг фарзандимиз. Унинг келажакда ким бўлиши барчамиз учун муҳим. Фарзандларимизни турли зарарли одатлардан сақлаш, улар онгида соғлом турмуш тарзини, спортга муҳаббатни шакллантириш ҳар бир фуқаронинг инсоний бурчидир.\nОққўрғон туман ФҲДЁ бўлими ходими.


Уй қамоғи жазоси ҳарбий хизматчилар ва чет элликларга нисбатан қўлланилмайди\n15:58 / 29.07.2015\nЎзбекистон парламентининг қуйи палатасида “Озодликни чеклаш шаклидаги янги жиноий жазонинг жорий қилиниши муносабати билан Ўзбекистон Республикасининг айрим қонунчилик актларига ўзгартиш ва қўшимчалар киритиш тўғрисида”ги қонун лойиҳаси муҳокама қилинмоқда.\nБу ҳақда палатанинг демократик институтлар, нодавлат ташкилотлар ва фуқароларнинг ўз-ўзини бошқариш органлари бўйича қўмитаси аъзоси Алия Юнусова маълумот берди.\n“Лойиҳа Жиноий, Жиноий-процессуал ва Жиноий-ижро кодексларига ўзгартиш ва қўшимчалар киритишни кўзда тутади. Улар янги турдаги жиноий жазо – озодликни чеклаш шаклидаги жазонинг жорий қилинишини кўзда тутади”, – унинг сўзларини келтиради Norma.uz сайти.\nДепутатнинг таъкидлашича, муқобил жазо тури катта ижтимоий хавф туғдирмайдиган (уч йилгача озодликдан маҳрум қилиш) ва оғир бўлмаган жиноятлар (уч йилдан беш йилгача озодликдан маҳрум қилиш) содир этилганида қўлланилиши мумкин.\n“Шуни таъкидлаб ўтиш лозимки, бундай жазо тури ҳарбий хизматчиларга, чет эл фуқароларига ва Ўзбекистонда доимий рўйхатдан ўтмаган кишиларга нисбатан қўлланилиши мумкин”, – қўшимча қилди Юнусова.


ЯНГИ ИМОРАТЛАР –ЯНГИ ИМКОНИЯТЛАР » Хоразм вилояти ҳокимлиги\nХоразм вилояти ҳокимлиги » Ўзбек тили » Фаолият » Медиа » Янгиликлар » ЯНГИ ИМОРАТЛАР –ЯНГИ ИМКОНИЯТЛАР\nЯНГИ ИМОРАТЛАР –ЯНГИ ИМКОНИЯТЛАР\nМустақиллигимизнинг 29 йиллиги олдидан Шовот туманида бир қатор бинолар, кўприклар фойдаланишга топширилди. Бундан ташқари яқинда янги кўп қаватли уйнинг қурилиш ишлари якунланиб, фойдаланишга топшириш арафасида турибди.\nЖорий йилда Шовот туман ҳокимлиги томонидан “Қирғоқбўйи” массивида 5 та янги 120 хонадонга мўлжалланган кўп қаватли уй-жойлар қурилиши учун ер майдони ажратилди. Турар жойларни лойиҳалаштиришда маҳаллий иқлим шароити, санитария ва хавфсизлик талаблари ҳамда халқимизнинг миллий ҳаёт тарзига хос бошқа жиҳатлар ҳисобга олинган. “ҚИШЛОҚ ҚУРИЛИШ ЛОЙИХА” МЧЖ томонидан белгиланган вазифалар ижросини ўз вақтида сифатли амалга ошириш мақсадида ҳудудда 5 та пудратчи ташкилот иштирокида қурилиш ишлари олиб борилмоқда. Объектда 10 дан ортиқ замонавий техника ва 200 нафарга яқин муҳандис қурувчи жалб этилган. Бугунги кунда қурувчиларнинг матонатли ва шижоатли меҳнати ила қисқа муддатда бунёдкорлик ишлари жадаллик билан давом этмоқда.\nАмалга оширилаётган бундай кенг кўламли бунёдкорлик ишлари шаҳар аҳлининг турмуш шароитини яхшилаб, дунёқараши ва ҳаётга муносабатини тубдан ўзгартирмоқда. Бугунги кунда кўпқаватли уйларнинг ичкари қисми тайёр холатга келтирилиб, фасад қисмида якунлаш ишлари олиб борилмоқда. Янги уйларда ичимлик суви, канализация тизими, табиий газ, қўйингки, инсоннинг бахтиёр яшаши учун нимаики зарур бўлса, барчаси муҳайё қилинган.


"Тоттенхэм" Эриксонга кўпроқ маош беришга тайёр\n"Тоттенхэм" клуби жамоа ярим ҳимоячиси Кристиан Эриксонга ҳафтасига 200 минг фунт маош тўлашга тайёр.\nБироқ клубдагилар ушбу таклиф даниялик футболчининг жамоада қолишига туртки бўлишига ишонмайди, зеро футболчи бир неча маротаба пул – унинг қабул қилган қарорига ҳеч қандай таъсири йўқлигини таъкидлаган эди. "Тоттенхэм" клуби у билан янги шартнома имзолаб, маошини икки баробардан кўпроқ миқдорга оширишга тайёр – 80 минг фунтдан 200 минггача.\n"Тоттенхэм" раҳбарлари Эриксоннинг 2020 йили шартномаси якунланганидан кейин жамоани эркин агент мақомида тарк этиши мумкинлигидан ҳавотирда. Футболчининг трансфер нархи 100 млн фунтга бахоланмоқда.\n"Тоттенхэм" клуби Эриксонни шу ёзда ҳам сотиши мумкин. Футболчига "Реал" клуби қизиқиш билдирмоқда. Шу билан бирга даниялик ўйинчига "Ювентус" клуби ҳам даъвогарлик қилмоқда эди. Бироқ "Тоттенхэм" клуби жамоанинг муҳим аъзоси кетса ва унинг ўрнини босувчи номзод йўқлиги оқибатида ўйинда жиддий қийинчиликларга дуч келишини ҳам тушуниб турибди.\n"Эвертон" навбатдаги трансферни эълон қилди\n"Челси" ўз майдонида "Брайтон"ни йирик ҳисобда мағлуб этди


“Freedom house” вакиллари зўравонликка учради\n“Freedom house” ташкилотининг Ўзбекистондаги ваколатхонаси Наманган вилоятининг Поп туманида ташкилот вакилларига нисбатан 21 ноябрь куни уюштирилган тазйиқ юзасидан мамлакат ҳукуматига норозилик билдирди.\nХабарларга қараганда, 21 ноябрь куни “Freedom house” вакиллари Наманганда маҳаллий инсон ҳуқуқлари ҳимоячилари учун машғулот ўтказишга кетаётганда уларнинг машинаси Поп тумани ҳудудида тўхтатилган. Ҳокимият вакиллари ва уларни қўллаб-қувватлаган бир гуруҳ фуқаролар ташкилот ходимларига пўписа қилган. Маҳаллий ширкат раиси томонидан тўплаган 80 нафар фуқаро “Freedom house” вакиллари йўлини тўсган ва уларни ҳақоратлаб, жисмоний жазолаш билан қўрқитган.\n“Freedom house” тарқатган баёнотда бу ишларнинг бошида Поп тумани ҳокими Рустам Исматуллаев тургани айтилади.\nМаълумотларга кўра, бўлиб ўтган воқеадан бир кун олдин маҳаллий ҳокимият вакиллари машғулот ўтказишга рухсат берилмаслиги ҳақида огоҳлантирган. Улар бу тақиқни инсон ҳуқуқлари ҳимоячиларининг рухсат этилмаган намойишларда қатнашаётгани билан изоҳлаган.\n“Freedom house” ташкилоти бу ҳолатни маҳаллий ҳокимликлар ва ҳуқуқ-тартибот органлари томонидан инсон ҳуқуқлари ҳимоячилари фаолиятига бевосита тўсқинлик қилиш, деб баҳоламоқда.\n“Freedom house”нинг Ўзбекистондаги ваколатхонаси менежери Эл Пауелски хонимнинг таъкидлашича, бўлиб ўтган воқеа ташкилот ходимларига нисбатан уюштирилган биринчи зўравонлик акциясидир. Эл Пауелски бундан қаттиқ ташвишда экани ва Ўзбекистон Ташқи ишлар вазирлигига мазкур ҳолат юзасидан норозилик изҳор этганини билдирди.\n“Ўзбекистон ҳукумати маҳаллий ҳокимликлардан “Freedom house” вакиллари ва маҳаллий инсон ҳуқуқлари ҳимоячиларига пўписаларни зудлик билан тўхтатишни талаб қилиши лозим. Бўлиб ўтган воқеа мамлакатда инсон ҳуқуқлари билан боғлиқ вазият нақадар оғирлигидан дарак беради», деди ташкилот ижрочи директори Женифер Уиндзор хоним.


Қирғизистонда Ҳаж мавсумида яна жанжал чиқди\nЎзларини ҳуқуқ ҳимоячиси деб атаган шахслар ҳукуматни муфтият ишларига аралашаётганликда айбламоқда, расмийлар эса Ҳаж зиёратини уюштиришдан даромад топувчи бир гуруҳ одамлар бу йилги даромадидан қуруқ қолгани учун мана шундай жанжални бошлаганини иддао қилаётир.\nЎзини ҳуқуқ фаоли деб атаган ёшлардан бири Келдибек Аскаралиев Бишкекда ўтган матбуот анжуманида Қирғизистон парламенти раиси Асилбек Жээнбековни ва ҳукумат қошидаги Дин ишлари қўмитаси раиси Ўрўзбек Молдалиевни бевосита муфтият ишларига аралашаётганликда, турли лавозимларга ўз одамларини ишга жойлаш учун муфтиятга босим ўтказаётганликда айблади.\nҚирғизистон парламенти раиси Асилбек Жээнбековнинг матбуот котиби Нурканбек Керимбаев спикер муфтият ишларига аралашаётгани тўғрисидаги иддаоларни рад этди. Ҳукумат қошидаги Дин ишлари қўмитаси раиси Ўрўзбек Мўлдалиев эса бу каби баёнотларни бу йилги Ҳаж зиёратини уютиришдан тушадиган даромаддан қуруқ қолган собиқ ҳожибошилар уюштирган, деган фикрда.\n-Бу одамларнинг айтаётган гаплари бир-бириникидан фарқ қилмайди. Бу каби баёнотларни уюштираётганлар бор. Негаки, бу йилги Ҳаж мавсумида улар даромаддан қурқуқ қолишди, -деди Ўрўзбек Мўлдалиев.\nҚирғизистонда ҳар йили Ҳаж мавсумида ва ундан кейинги бир неча ой давомида Ҳаж зиёрати билан боғлиқ жанжаллар бўлиши анъанага айланган. Бу жанжалларнинг энг каттаси 2011 йилда президент маъмурияти раҳбари лавозимида ишлаган Эмил Қаптагаев билан боғлиқ.\nПарламент депутатлари мазкур сиёсатчи ўз лавозимидан фойдаланган ҳолда 2010 йилги Ҳаж мавсумини уюштириш ишларига аралашган ва миллионлаб доллар маблағни ўзлаштириб олган, деган айбловни олға сурган эдилар.\nЎзини ҳуқуқ фаоли деб атаган Келдибек Аскаралиев 22 сентябрда ўтган матбуот анжуманида юқори лавозимли шахслар муфтий Мақсат ҳожи Тўктўмушев билан тил бириктирган ҳолда “Таблиғи жамоат” вакилларини ҳимоя қилиб, уларни диний идорадаги лавозимларга тайинлаётганини ҳам иддао қилди.\n-Даъватчилар, яъни “Таблиғи жамоат” Қозоғистон ва Россияда эсктремистик ташкилот деб тан олинган. Қирғизистонда эса улар депутатлар ва амалдорлар даражасида ҳимоя қилинмоқда. Муфтий Тўктўмушев “Таблиғи жамоат” аъзоси бўлмаганларни ишдан бўшатиб, уларнинг ўрнига “таблиғ”чиларни қўймоқда, -деди Келдибек Аскаралиев.\nҚирғизистон муфтийси Мақсат ҳожи Тўктўмушев эса 23 сентябрда махсус матбуот анжумани ўтказиб, унда “Таблиғи жамоат”ни ҳимоя қилди:\n-“Таблиғ” етказиш деган маънони билдиради. Ким халққа диндаги яхшиликларни еткизаётган бўлса, ўша одам “Таблиғи жамоат”дир. Худога шукур, “таблиғ”чилар шу кунгача сиёсатга қарши чиқиб, кимнидир ўлдиргани ёки портлашларни уюштиргани йўқ. Аксинча, улар халқни бирдамликка чақириб, яхши ишларни қилаяпти, -деди Мақсат ҳожи Тўктўмушев.\nШу ўринда айтиб ўтиш лозимки, “Таблиғи жамоат” Ўзбекистонда ҳам таъқиқланган. Ўзбекистон Ички ишлар вазирлиги Жиноят қидирув ва терроризмга қарши кураш бош бошқармаси томонидан тузилган ва шу йилнинг февралида эълон қилинган қидирилаётган рўйхатига 1444 шахс киритилган.\nҚидирилаётганларнинг 633 нафари Ўзбекистон исломий ҳаракати, 298 нафари акромийлик, 295 нафари жиҳодчилик, 125 нафари Ҳизбут-Таҳрир, 62 нафари Исломий жиҳод иттифоқи, 25 нафари нурчилар, 4 нафари Таблиғи жамоат, 2 нафари эса Товба гуруҳига аъзоликда гумон қилинмоқда.


«Ижтимоий тармоқларнинг доимий «қаҳрамони» қайси ҳоким?» дейилса, дарҳол кўз олдимизга икки амалдор келади: Шуҳрат Абдураҳмонов (Андижон вилоят ҳокими) ва Шуҳрат Ғаниев (Фарғона вилояти ҳокими). Дарҳақиқат, можаролар «маркази»да бўлишда икки адашга етадигани йўқ: бир-биридан қолишмайдики, уларнинг қай бирига «биринчи ўрин»ни беришниям билмайсан, рости.\nАндижон тумани ҳокими Улуғбек Исомиддинов «машҳурликда» улар билан тенглашолмайди, албатта. Бироқ «кучли учликка» кириши аниқ. Тўғри, У. Исомиддинов – Ш. Ғаниевдай «оғзи полвон» ёки Ш. Абдураҳмоновдай турфа қилиқлари билан тилга тушмаган. У асосан фуқароларни судма-суд сарсон қилиш, бунинг ортидан топган-тутганини совуришга сабаб бўлиб, камига суд қарорларини бажармаслик борасида икки адашни чангида қолдиради, ишонаверинг!\nМуҳтарам Исомиддинов фаолияти ҳақида бир эмас, бир неча марта танқидий мақолалар эълон қилинганидан ўқувчиларнинг хабари бор. Ҳоким бува ўзи ҳақидаги мақолалардан норози бўлиб, судга мурожаат қилгани-ю бироқ судда ютқазиб, мулзам бўлганидан ҳам жамоатчилик воқиф. Шунга қарамай, ўз жойида мустаҳкам ўтирган ҳолда маҳаллий фермерларнинг «тескари дуоси»ни олишдан чарчамаётирки, бунга фақат «қойи-и-ил» дейиш мумкин.\nЭслайлик. 2019 йилнинг 9 январь куни Вазирлар Маҳкамасининг «Фермер хўжаликлари ва бошқа қишлоқ хўжалиги ер майдонларини мақбуллаштириш» ҳамда қишлоқ хўжалиги экин ерларидан самарали фойдаланишга доир қўшимча чора-тадбирлар тўғрисида»ги қарори чиққанди. Мазкур ҳужжатни ўч олиш воситасига айлантирган Улуғбек Исомиддинов 2019 йил 23 январь кунги қарори билан «Шерзодбек олтин даласи», «Жўрабек» ҳамда «Абдуқаҳҳор ворислари» фермер хўжаликлари билан тузилган ер ижара шартномаларини бир томонлама бекор қилиб юборгани хусусида аввал ҳам ёзилган эди.\nДарҳақиқат, ҳокимнинг мазкур қарори ноқонуний эканлигини Олий суднинг маъмурий ишлар бўйича судлов ҳайъати ҳам тасдиқлаб қўйди. Жумладан, ҳуқуқлари аёвсиз топталган уч фермер бир йил давомида судма-суд юриб, ва ниҳоят, 2019 йилнинг декабрь ойига келиб юқори маҳкамада ўзларининг ҳақ эканлигини исботлаб қўйишди. Олий судда фермерларнинг зиёнига чиққан қуйи суд қарорлари ҳам, ҳоким томонидан 2019 йил 23 январь куни қабул қилинган қарорнинг юқоридаги хўжаликларга тааллуқли қисми ҳам бекор қилинди.\nБироқ Улуғбек Исомиддинов Олий суд қарорини тан олса, қани?! Аксинча, маъмурий суддаги мағлубиятидан кейин ҳоким жаноблари «жангни» иқтисодий судда давом эттиришга тушди. Иқтисодий судда ҳам «музаффар бўлмоғи» амримаҳол эди, бироқ «судма-суд чопишлар» орқасидан вақтдан ютар эдики, мақсад-муаддоси шу аслида. Чунки, ҳокимнинг ўзи судга бормайди, унинг вакили сифатида сергап ва иқтидоридан иддаоси баланд ҳуқуқшунос қатнашадики, суд мажлисларини аччиқ ичакдек чўзишда унга етадигани йўқ. Ўша ҳуқуқшуноснинг маслаҳати ила ҳокимнинг «фермер хўжаликлари ўртасида тузилган ер участкаларини узоқ муддатли ижарага олиш шартномаларини бекор қилиш» мазмунидаги даъвосига кўра Андижон туманлараро иқтисодий судида бошланган суд жараёни жуда узоқ давом этди. Масала Олий судга қадар келиб, натижа шу бўлдики, айланиб ҳам, ўргилиб ҳам фермерлар ҳақ бўлиб чиқаверди.\nБунинг учун салкам икки йил вақт сарф бўлди.\nШунга қарамай, ҳокимнинг хатти-ҳаракатлари йиқилган курашга тўймайди, деган нақлни ёдга солаверади денг!\nУлуғбек Исомиддинов ҳамон аҳдига содиқ: фермерларга ерларини қайтариб беришни ҳатто хаёлига ҳам келтирмаяпти. Икки йил давомидаги муттасил сарсон-саргардонликлар эвазига судма-суд юриб, алал-оқибат «мақсадга эришдик» деб қувонган деҳқонлар эса кузги бошоқли экинлар экиш бошлангунга қадар хўжаликлари фаолиятини тиклаш умидида Улуғбек Исомиддиновга термулиб туришибди. Бу термулишлардан завқ-шавқ олаётган мансабдорнинг кайфияти эса чакки эмас: деҳқончиликда ўрни бўлган фермерларни «синдириши» билан бошқа ер эгаларига қарата худдики «Кўриб қўй, менга Олий суд қарори ҳам бир тийин. Туманда фақатгина менинг айтганим – айтган, деганим – деган. Сўзимни икки қилганнинг эса ҳолига вой», дея ишора бераётгандай.\nҲолбуки, туманда ҳеч бир асоссиз еридан мосуво этилган ўнлаб фермерлар норизо бўлиб, ҳокимлик билан судлашиб юрганлиги яна қатор мақолаларга мавзу бўлади. Аммо матбуотдаги бу чиқишлар натижа берса, қани? Фуқароларнинг конституцион ҳуқуқлари бузилаётганлиги, суд қарорларининг тан олинмаётганлиги прокуратура идоралариники ўйлантирмаётган экан, Улуғбек Исомиддиновнинг ошиғи олчи бўлаверади-да! Мингта мақола ёзмайсанми? Сенинг қаламингдан ҳокимнинг «қиличи» ўткирлигини асло унутма.\nЕр муносабатлари билан боғлиқ шундай ажабтовур ҳолатлар борки, энг унумдор майдонлар ер участкаларига, тадбиркорлик субъектларига бериб юборилмоқда. Пахта ва ғалла экилаётган майдонлар эса ўз юкини тортишга йилдан йилга заифлашмоқда. Шу ўринда бир ҳақиқатни айтиб ўтмоқлик даркор. Улуғбек Исомиддинов ҳоким бўлгандан буён пахта тайёрлаш режаси абгор ҳолатда. Бунинг ортидан келган зиёнлар бир неча ўн миллиардларни ташкил этади, деяверинг. Илғор фермерларни судма-суд сарсон қилиб, тавбасига таянтираверса, ҳар қандай топшириқларни лаббай деб бажарувчи, аммо деҳқончиликка уқуви йўқ фермерларни эса истаганча қўллайверса, бундан ортиқ яна қандай натижа бўлиши мумкин?\nЮнон файласуфи Афлотуннинг «Қайси юртда қонунлар ҳокимлар устидан ҳукмрон бўлса, ҳокимлар эса қонунга қул бўлса, ўша ерга Худонинг неъматлари ёғилиб туради», деган пурмаъно ҳикмати бор. Андижон тумани ҳокимининг эса қонунларга қул бўлишидан кўра туянинг думи ерга тегиши ҳақиқатга яқинроқ, чоғи?!\nНимаям дердик: яшасин... Улуғбек Исомиддинов!


Коронавирусга қарши вакцина ҳақидаги ёлғон ва ҳақиқатлар — manzur.uz\nОдамлар илгари COVID-19 билан оғриган бўлса ҳам, COVID-19 вакцинасини қабул қилиш маслаҳат берилади.\nmanzur.uz / 22.02.2021 274\nКоронавирусга қарши вакцина ишлаб чиқариш ва унинг синовлари бошлаб юборилгандан буён дунёдаги вакциналар ва уларнинг самараси ҳақида турли афсона ва ҳақиқатлар пайдо бўлмоқда. Уларнинг айримларига эксперт ёрдамида ҳаққоний жавоб топдик. Қуйида ижтимоий тармоқларда тарқалаётган айрим «миф»ларга тўғри жавобларни ҳавола этамиз.\nТадқиқотчилар COVID-19 вакцинасини ишлаб чиқаришга шошилишди. Шунинг учун унинг самарадорлиги ва хавфсизлигига ишониш мумкин эмас.\nТадқиқотлар шуни кўрсатмоқдаки, ҳозирги кунда лицензияга эга бўлган вакциналар қарийб 95 % самарали бўлиб, жиддий ёки ҳаёт учун хавфли бўлган ножўя таъсирларга эга эмас.\n— COVID-19 вакциналарини тез ишлаб чиқиш учун жуда кўп сабаблар бор;\nКомпаниялар вакцинани ишлаб чиқариш жараёнида йиллар давомида қўлланиб келинган усулларга таянган;\nОлимлар вакциналар устида ишлашни бошлашлари учун Хитой зудлик билан COVID-19 ҳақидаги генетик маълумотлар билан ўртоқлашди;\nВакцинани ишлаб чиқарувчилар синов босқичларининг бирортасини ҳам ўтказиб юбормадилар;\nВакцина лойиҳалари аввалдагидан кўпроқ манбаларга эга эди, чунки ҳукуматлар тадқиқотларга жуда катта маблағ сарфладилар;\nИжтимоий тармоқлар компанияларга тадқиқот учун кўнгиллиларни топишда ва жалб этишда ёрдам бердилар ва кўпчилик COVID-19 вакцинаси бўйича тадқиқотларга ёрдам беришга тайёр эди.\nАгар менда COVID-19 бўлган бўлса, менга эмлашнинг кераги йўқ.\nCOVID-19 билан касалланган одамлар эмлашлардан фойдаланишлари мумкин. COVID-19 билан боғлиқ соғлиқ учун жиддий хавфлар ва COVID-19ни қайта юқтириб олиш мумкинлиги сабабли, одамлар илгари COVID-19 билан оғриган бўлса ҳам, COVID-19 вакцинасини қабул қилиш маслаҳат берилади.\nОдамлар касал бўлганидан кейин (табиий иммунитет) ва қанча вақтгача COVID-19дан ҳимояланади, ҳимояланганми ёки йўқми, дейиш учун ҳозирча маълумот етарли эмас.\nДастлабки далиллар шуни кўрсатадики, COVID-19дан кейинги табиий иммунитет узоқ давом этмаслиги мумкин. Тадқиқотларда илгари вирусни юқтирган бир нечта субъектлар ҳеч қандай ножўя таъсирсиз эмланган. Кўпгина олимларнинг фикрига кўра, эмлаш табиий инфекцияга қараганда коронавирусдан яхшироқ ҳимоя қилади.\nТурли оғир касалликлари бор аҳоли, масалан, онкологик беморлар, вакцина олишлари мумкин эмас.\nКлиник тадқиқотлар асосида шуни айтиш мумкинки, COVID-19га қарши вакциналар хавфсиз ва аҳоли ўртасида, шу жумладан онкологик беморлар ўртасида, коронавирусга қарши жиддий ҳимояни таъминлайди. Бу эса муҳим ахамиятга эгадир, чунки онкологик беморлар COVID-19нинг оғир асоратларидан энг кўп азият чекадиган қатламдир.\nОлимлар онкологик беморларга, улар қабул қилаётган даво курсларидан қатъий назар, эмланишни тавсия қиладилар.\nCOVID-19 вакцинаси таркибида турли мунозарали моддалар ишлатилган.\nҲозирги кунда лицензияга эга бўлган вакциналарда мРНК ва бошқа кенг тарқалган эмлаш таркибий қисмлари мавжуд. Ушбу COVID-19 вакциналари ҳомила тўқималари ёрдамида ишлаб чиқилмаган ва имплантлар, микрочиплар ёки кузатув мосламалари каби материалларни ўз ичига олмайди.\nCOVID-19 вакцинаси ҳужайларингизга кириб, ДНКни ўзгартиради.\nМавжуд вакциналар одам иммунитет тизимига коронавирус билан курашишда ёрдам бериш учун мўлжалланган. COVID-19 вакциналарининг дастлабки – Пфайзер ва Модерна –турлари таркибига мРНК хужайраларга киради, лекин ДНК жойлашган ҳужайралар ядроси эмас. МРНК ўз вазифасини ҳужайрани иммунитет тизимини рағбатлантириш учун оқсил ишлаб чиқаришга мажбур қилиш орқали амалга оширади ва кейин ДНКга таъсир қилмасдан тезда парчаланади.\nCOVID-19га қарши эмлаш COVID-19 инфекциясига олиб келади.\nCOVID-19 вакцинаси Сизга COVID-19 инфекциясини юқтирмайди ва юқтиролмайди. Вакцина организмга коронавирус кирганда таниб олиш ва унга қарши курашишда ёрдам берадиган оқсил ишлаб чиқаришда иштирок этади. Бундан ташқари, COVID-19 вакцинасида коронавирус мавжуд эмас, шунинг учун инфекция юқтириб олиш эҳтимоли йўқ. Иммунитет тизимингизга вирусни таниб олиш ва унга қарши курашишда ёрдам берадиган оқсил ҳеч қандай инфекцияни келтириб чиқармайди.\nCOVID-19га қарши эмланган киши ниқоб тақишни тўхтатиши ва коронавирусга қарши чоралар кўрмаслиги мумкин.\nCOVID-19га қарши эмланган шахслар инфекция юқтиришнинг олдини олишда эҳтиёт чораларни кўришни давом эттиришлари лозим. Эмлангандан сўнг ҳам ниқобни олиб ташламанг, мумкин қадар ижтимоий масофа сақланг, антисептиклардан фойдаланишда давом этинг. Чунки вакцина коронавируснинг органимзга кириб келишига тўсқинлик қилолмайди, вакцина фақат ўртача ва оғир даражадаги COVID-19 ривожланишига тўсқинлик қилади. Бундан ташқари, COVID-19га қарши эмланган одамлар инфекция авж олганда ўзлари касал бўлмасалар ҳам, вирус ташувчи бўлишлари мумкин.\nФуқаро Covid-19 вирусига қарши эмланганидан сўнг гигиена қоидаларига амал қилмаса ҳам бўлади.\nЭмланганлар ҳам гигиена қоидаларига риоя қилишлари шарт. Улар биринчи навбатда қўлининг вакцина юборилган қисмини кун давомида ювмаслиги керак. Асосан 3 кун давомида ана шундай тартибга амал қилиш керак бўлади. Шунингдек, бир ҳафта мобайнида тўғри овқатланиш қоидаларига риоя қилишлари, хусусан, спиртли ичимлик ва бошқа зарарли маҳсулотлардан тийилишлари даркор.\nЭксперт: Вазира МУТАЛОВА, эпидемиолог\nmanzur.uz / 07.07.2021 244\nmanzur.uz / 05.07.2021 139\nmanzur.uz / 02.07.2021 98\nmanzur.uz / 12.06.2021 206\nmanzur.uz / 11.06.2021 137


2020 йилги «Фуқаролар учун бюджет» лойиҳаси эълон қилинди » Muzlik.uz - O‘zbekiston yangiliklari\nЎзбекистон Молия вазирлиги 2020 йилги «Фуқаролар учун бюджет» давлат бюджети лойиҳасини эълон қилди ( PDF ). Нашрда Давлат бюджети ва давлат мақсадли жамғармаларининг 2020 йил учун даромадлари ва харажатлари прогнозларини, шунингдек, 2021−2022 йиллар учун бюджет мўлжаллари тўғрисидаги маълумотлар тақдим қилинади. Нашрнинг асосий қисми — 2020 йил учун Давлат бюджетининг даромадлари ва харажатларига бағишланган. Даромадлар солиқ турлари кўринишида тақдим этилади. Шу билан бирга ушбу қисмда бюджет маблағлари қайси соҳаларга йўналтирилишини билиб олиш мумкин. Харажатлар йўналишлар бўйича (таълим, соғлиқни сақлаш ва бошқалар) шунингдек, моддалар (иш ҳақи, озиқ-овқат, коммунал харажатлар ва бошқалар) ва маъмурий бирликлар (вазирликлар ва идоралар) бўйича тақдим қилинади. Мамлакат иқтисодий тараққиётининг асосий кўрсаткичи Ялпи ички маҳсулот (ЯИМ) ҳисобланади. 2020−2022 йилларда соф ЯИМнинг ўсиш суръатлари 5,5−6,2 фоиз даражасида прогноз қилинмоқда. 2020 йил ва кейинги икки йилда инфляция даражаси 2019 йилдаги 15,5 фоиздан 2022 йилда 9,5 фоизга тушиши кутилмоқда. "Газета.uz"да реклама Ташқи савдо айланмаси ҳажми 2020 йилда 46,9 млрд. АҚШ доллари миқдорида 5,8 млрд АҚШ доллари салбий сальдо билан прогноз қилинмоқда. Ташқи савдо айланмаси тақчиллиги ўсишининг асосий омили технологик ускуна ва техника импортининг ошиши. Иқтисодий ўсишни таъминлаш учун капитал қўйилмалар тўғридан-тўғри хорижий инвестициялар ошириш зарур. 2020 йилда 4 млрд АҚШ доллари миқдоридаги саноат, қишлоқ хўжалиги ва инфратузилмани ривожлантириш соҳаларидаги йирик лойиҳаларга йўналтириладиган тўғридан тўғри хорижий инвестициялар жалб этилиши кутилмоқда.Даромадлар 2020 йил учун Давлат бюджети даромадлари 128,460 трлн. сўм (ёки ЯИМнинг 20 фоизи) миқдорида режалаштирилган, бу эса 2019 йил якуни бўйича даромадларнинг кутилаётган ижросидан 15,817 трлн. сўмга кўпроқдир. 2020 йил учун Давлат бюджетининг кутилаётган тушумларини баҳолашда иқтисодиётнинг реал ўсиши, солиқлар маъмурчилигини такомиллаштириш, алоҳида солиқ ва божхона имтиёзларининг бекор қилиниши, шунингдек нарх ва валюта курсининг кутилаётган ошиши каби омиллар ҳисобга олинган. 2020 йилги бевосита солиқлардан тушумларнинг ўсиши шунингдек, ставкалар ўзгариши ва бошқа солиқ элементлари билан боғлиқ. Бунда:Фойда солиғи базавий ставкасини 15 фоизгача оширилиши;Жисмоний шахслар даромад солиғи ставкасини 12 фоиз миқдорида сақлаб қолиш ва ягона ижтимоий тўлов ставкасини барча тадбиркорлик субъектлари учун тенглаштириш (12 фоиз) ҳисобига ходимлар сонини легаллаштириш;Якка тартибдаги тадбиркорларни қатъий белгиланган солиқ ўрнига жисмоний шахсларнинг даромад солиғи тўлашга ўтказиш;Ягона солиқ тўловидан тушумларни тўлиқ маҳаллий бюджетларга ўтказиш (2019 йилда Касаба уюшмаси федерацияси ва Давлат мақсадли жамғармалари ўртасида тақсимланади) белгиланмоқда.Харажатлар 2020 йилда Давлат бюджети харажатлари 131,104 трлн. сўм миқдорида бўлиши прогноз қилинмоқда, бу эса 2019 йилда тасдиқланган параметрлардан 23 фоизга кўпдир. Давлат бюджети харажатларнинг қарийб ярми ижтимоий соҳага ёки умумий харажатларнинг 22,9 фоизи таълим соҳасига йўналтирилиши кутилмоқда. 2020 йилда умумтаълим ва мактабдан ташқари муассасаларини молиялаштириш учун 20,885 трлн. сўм ёки умумий таълим харажатларидан 70 фоизини йўналтириш режалаштирилмоқда. 2020 йилда Давлат бюджети ҳисобидан соғлиқни сақлаш соҳасига 14,842 трлн. сўм кўзда тутилган. Вазирлар Маҳкамаси тасдиқланган рўйхатга тиббий хизматларнинг аниқ турлари, шу жумладан дори-дармонлар, сарфлаш материаллари ва тиббиёт буюмлари билан таъминлаш киритилади. Ўзбекистон фуқаролари, Ўзбекистон ҳудудида муқим яшайдиган чет эл фуқаролари ва фуқаролиги бўлмаган шахслар, чет эл фуқаролари тиббий кўрсатмалар бўлганда асослантирилган мурожаатлар билан рўйхатга киритилган тиббий ёрдамни олиш ҳуқуқига эга. Шунингдек, 2020 йилда Давлат бюджети ҳисобидан аҳолига нафақалар, моддий ёрдам ва компенсация тўловларига 6,573 трлн. сўм миқдорида маблағ ажратилади бу эса 2019 йилда тасдиқланган параметрлардан 23 фоизга кўпдир. 2020 йилда Давлат бюджетининг 10 фоизи иқтисодиёт ва марказлашган инвестицияларга йўналтириш режалаштирилган. Иқтисодиёт харажатларига 14,132 трлн сўм йўналтирилади. Келгуси йилда арзон уй-жойлар қуриш ишлари давом эттирилади. Давлат бюджетидан 1,905 трлн. сўм йўналтириш режалаштирилган.Давлат қарзи 2020 йил бошига Давлат қарзи 21,3 млрд. АҚШ доллари (ЯИМга нисбатан 36,0 фоиз) миқдорида бўлиши кутилмоқда. Шундан ташқи қарзи 15,3 млрд. АҚШ доллари (ЯИМга нисбатан 25,4 фоиз)ни ташкил этади. Давлат ташқи қарзи кредиторлар кесимида хорижий давлатлардан олинган қарзлар 6,7 млрд. АҚШ долларни, халқаро молия институтларидан 7,7 млрд. АҚШ долларини ва инвесторлар ҳисобига 1,0 млрд. АҚШ долларини ташкил этади.\nСенат 2017 йилги давлат бюджетини тасдиқлади\nДепутатлар 2016 йилги давлат бюджетини қабул қилди


Туячилик - сердаромад соҳа\nМамлакатимизнинг катта ҳудудида (17,5 млн. га) яйлов чорвачилиги ривожланган. Чўлнинг қийин шароитига туяларнинг икки тури – (дромедарлар ва бактрианлар) биологик жиҳатдан жуда яхши мослашган. Туячиликдан асосан таннархи арзон, озиқ-овқат маҳсулотлари (гўшт, сут) ва хомашё (жун, чарм ва бошқалар) олинади.\nАгрокластер - қулай ҳамкорлик\nАгрокластер – қишлоқ хўжалигининг давлат – илмий-тадқиқот – қайта ишлаш – бизнес каби субъектларнинг ўзаро бозор тамойилларига мос муносабатларини мужассамлаштирган субъект ҳисобланади.\nТ.Остонақулов, Ч.Муродов, Ш.Ҳасанов, И.Ғаниев


ТИНЧЛИК – ИСЛОМНИНГ ШИОРИ – Nasihat.uz\nИнсоният тарихини ўқисак, барча асрларда ва барча маконларда турли хил ўзаро урушлар бўлиб ўтганига гувоҳ бўламиз. Ҳайрон қоладиган томони шуки, инсоният тараққиёт зинасидан қанчалар кўтарилиб боргани сари, ер-ҳудуларини кенгайтириш, кучсиз давлатларни мустамлака қилиш ва ўзгаларнинг бойликларини ўзлаштириш мақсадида уларнинг маҳорати ҳам ошиб, қурол яроғи ва вайрон қилиш усуллари ўзгариб, тараққий топиб борган. Улар қанчалар тинчликка чақирилмасин, нафақат унга амал қилиш, ҳатто уни эшитишни ҳам исташмаган.\nИслом динимизнинг қанчалар улуғ дин экани унинг ўз номига муносиб тинчлик дини эканида намоён бўлади. Ислом дини иносниятни барча соҳада жумладан илм, ахлоқ, иқтисод, маданият, ижтимоий ва сиёсий жабҳада энг олий даражага олиб чиқди. Ислом дини – тинчлик динидир. У имкон қадар урушдан кўра тинчликни устун қўядиган диндир. Буни Қуръони карим тасдиқлайди.\n– Қуръони каримда тақводор мўминлар мурувватли, шафқатли, муросали, ўзаро тинчликда ҳаёт кечирадиган бандалар васфи билан васф қилинган:\n“Раҳмоннинг (суюкли) бандалари ерда камтарона юрадиган, жоҳил кимсалар (бемаъни) сўз қотганда «Саломатлик бўлсин!» деб жавоб қиладиган кишилардир”. (Фурқон сураси, 63-оят)\n– Аллоҳ таолонинг гўзал исмларидан бири ҳам “Салом”, яъни, тинчлик бахш этувчидир.\n“У шундай Аллоҳдирки, Ундан ўзга илоҳ йўқдир. (У) Подшоҳ, (барча айб-нуқсонлардан) Пок, (бандаларига) тинчлик бахш этувчи, Омонлик берувчидир. …”. (Ҳашр сураси, 23-оят)\n– Аллоҳ таолонинг тақводор бандаларига розилик сўзи ҳам салом яъни, тинчлик-омонлик сўзидир.\n“Ҳидоятга эргашганларга салом (омонлик) бўлур”. (Тоҳа сураси, 47-оят)\n– Мусулмон кишиларнинг ўзаро кўришиши ҳам саломдир. Яъни, бир бирига тинчлик сўраб дуо қилишдир.\n“Ҳузурингизга оятларимизга имон келтираётганлар келганларида, айтинг: “Сизларга салом (саломатлик)! …”. (Анъом сураси, 54-оят)\n– Ҳар бир мусулмон намоз ўқиётиб ташаҳҳудда тинчлик сўраб қуйидагича дуо қилади:\n“Эй Набий, сизга салом (тинчлик-омонлик), Аллоҳнинг раҳмати ва барокати бўлсин!. Бизга ҳам салом (тинчлик-омонлик), Аллоҳнинг раҳмати ва барокати бўлсин!”.\n– Сўнгра ҳар бир намозхон намозини салом бериш (яъни, тинчлик-омонлик сўраб дуо қилиш) билан тамомлайди.\n(Шунда энг камида кунлик беш вақт намознинг ўзида ташаҳудда ўн етти марта, ўнг ва чапга салом беришда эса йигирма икки марта, жами ўттиз тўққиз марта тинчлик сўраб дуо қилади).\n– Мусулмон уммати пайғамбарига саловату саломлар (яъни, тинчлик-омонлик) билан дуо қилишади:\n“Эй, мўминлар! (Сизлар ҳам) унга салавот ва салом айтингиз! (Аҳзоб сураси, 56-оят)\n– Динимизда ўзга кимсанинг уйига келган киши ҳам салом беришга, яъни, уй аҳлига тинчлик-омонлик сўраб дуо қилишга буюрилган:\n“Эй, имон келтирганлар! Ўз уйларингиздан ўзга уйларга то изн сўрамагунингизча ва эгаларига салом бермагунингизча кирмангиз! Мана шу сизлар учун яхшидир. Зора, (бу гапдан) эслатма олсангиз”. (Нур сураси, 27-оят)\n– Охиратдаги мўминларнинг диёри ҳам Дорус-саломдир, яъни, тинчлик диёридир.\n“Улар учун Парвардигорлари ҳузурида тинчлик диёри (жаннат) бордир”. (Анъом сураси, 127-оят)\nИслом дини аввал бошданоқ динга гўзал мавъиза ила даъват қилган. У халқларни тинчликка чақирган. Мушриклар ва диннинг душманлари эса урушдан бошқа нарсани исташмаган. Набий соллаллоҳу алайҳи васаллам эса уларнинг азиятларига сабр қилганлар. Мушрикларнинг туғёни ва адовати зиёда бўлиб бораверган. Шу сабабдан мусулмонлар билан мушриклар ўртасида баъзи урушлар бўлиб ўтган. Мусулмонлар бу урушларда динининг кўрсатмасига кўра ўзларининг жонлари, ақидалари ва тинчликка чақирувчи динларини ҳимоя қилиб урушганлар. Агар уруш қилишдан ўзга чора қолмаган бўлса, Ислом дини мусулмонларни кучли бўлишга, тахт туришга буюрган:\n“Улар учун имконингиз борича (ҳарбий) куч ва отлиқ бўлинмаларни тайёрлаб қўйингиз! Бу билан Аллоҳнинг ва ўзингизнинг душманингизни қўрқувга солган бўлурсиз”. (Анфол сураси, 60-оят)\n“Ким сизларга тажовуз қилса, сизлар ҳам уларга ўша меъёрда тажовуз қилинг! …”. (Бақара сураси, 194-оят)\n“Сизларга қарши жанг қилувчилар билан Аллоҳ йўлида жанг қилингиз, (лекин жанг асносида ҳам) ҳаддан ошмангиз! Зеро, Аллоҳ ҳаддан ошувчиларни ёқтирмагай”. (Бақара сураси, 190-оят)\n“Уларнинг устидан зўравонлик билан ҳукм юргизувчи эмассиз”. (Ғошия сураси, 22-оят)\nРасулуллоҳ соллаллоҳу алайҳи васаллам ва у зотнинг саҳобалари йигирма йил Қурайшдан азият чекдилар. Макка фатҳ бўлганида Пайғамбар алайҳиссалом Қурайш қабиласига қараб: “Сизларга нима қилишимни биласизларми?”, деб сўрадилар. Улар: “Сиздан фақат яхшилик умид қиламиз, сиз олийжаноб инсонсиз, олийжаноб инсоннинг фарзандисиз”, дейишди. Расулуллоҳ соллаллоҳу алайҳи васаллам: “бораверинглар, сизлар озодсизлар”, дедилар. (ас-Сийра ан-Набавийя. Ибн Ҳишом)\n← Барака кексалар биландир\nКЕСАКДАН ЎРГАНИЛГАН САХОВАТ! →


Туркия ҳарбийлари курд жангариларини нишонга олди\n26 май 2022, Тошкент вақти: 10:56\nМарт ойидан буён Туркия ичкариси ва қўшни Ироқ ҳудудида ҳудудларда ўтказилган кенг кўламли ҳарбий амалиётлар оқибатида 100дан ортиқ курд жанггариси ўлдирилди.\nБу ҳақда Туркия қўшинлари қўмондонлиги баёнот тарқатди. Генерал-майор Фахри Кир сўзларига кўра, 20 май куни Ироқнинг тоғли ҳудудларида беркинаётган жанггарилар истеҳкомлари нишонга олинган. Ироқ ҳудудида берилган ҳаво зарбалари оқибатида 100га яқин жангари нобуд бўлган.\nЎтган ҳафта ҳам Туркия ҳарбийлари Курдистон ишчилар партияси жанггариларига қарши амалиётлар олиб борган.\nМазкур амалиёт чоғида 20дан ортиқ жанггари ўлдирилган.


Оммавий маданият хатарлари - Fitrat.uz\nБош саҳифа / Мақолалар / Оммавий маданият хатарлари\nОммавий маданият хатарлари\nNoyabr 8, 2020\tФикр билдиринг 22 Кўришлар\nҲозирги кунда жамиятимиздаги оғриқли нуқталардан бири динимиз, миллатимиз шарафига тўғри келмайдиган оммавий маданиятларнинг кириб келиши кузатилмоқда. Энг ачинарлиси шундаки, бу маданиятларга эргашувчилар, унга кўр-кўрона тақлид қилувчилар ҳам топилмоқда. Бу ҳолат аксарият ёшларда, баъзи ҳолларда ўрта ёш вакилларида ҳам намоён бўлмоқда. Шу ўринда ҳақли савол туғилади. Нега шундай ҳолат юзага чиқяпти, бунга сабаб нима?\nБизнинг фикри ожимизча, ёшларимизда, умуман олганда халқимизда диний-эътиқод, илм-маърифат, одоб-ахлоқ савияларининг оқсаётганлигидан далолат. Ўзлигини, миллатининг шарафини, қадру қийматини тўлиқ англаб етмаганлигидан деб, ўйлаймиз. Бу холатларни ўнглаш учун энг аввало, таълим-тарбия, одоб-ахлоқ пойдевори бўлган оилаларга катта эътибор қаратиш керак.\nМисол учун кийиниш борасида ўғил-қизларимиз тобора динимизга, миллатимизга зид, ёт бўлган кўринишда кийинишяпти. Жуда тор, ўта юпқа, ҳаддан ортиқ калта, баъзи вақтда эса йиртиқ кийимларни ўзларига ор билмай бемалол кийишяпти. Ота-оналар эса бу борада фарзандларига кўмакчи ўлароқ, шундай кийимларни сотиб олиб, кийдираётганини қандай изоҳлаш мумкин?\nЛибос кийишдан мақсад, баданни турли зарарлардан, хатарлардан асраш эмасми? Аксинча бўлганда, бу ҳолатлар соғлиққа зарар етишига, қолаверса фаҳш ишларга йўл очиб беради. Натижада миллатимиз, халқимиз биргина «нотўғри кийиниш маданияти»га эргашиш орқали келажагига катта зиён етказиши мумкин. Бу борада эл-юрт равнақи учун катта-ю кичигимиз бирдек масъулиятни ҳис қилишимиз даркор.\nИсломда инсониятнинг барча соҳаларида юксалиши, фаровон ҳаёт кечириши учун кўрсатмалар тўлиқ баён қилинган. Аллоҳ таоло бандаларининг нафақат бу дунёда, балки икки дунё саодатига эришишини хоҳлаб, Ўзининг муқаддас каломи Қуръонда ва яна пайғамбарларини ўрнак сифатида юбориб таълим бергандир. Шундай экан, биздан фақат ўқиб-ўрганиш, таълим бериш, ўзимиз ҳам бу таълимотларга оғишмай амал қилиш талаб этилади.\nимом-ноиби Абдурашид қори Исмаилов\nАввалги Гўзал хулқ — Исломнинг моҳиятидир\nКейинги Ижтимоий одоблар тушунчаси


ФАТҲ СУРАСИ – .:: Xadicha.uz\nБу сураи карима Ҳижратнинг олтинчи йили Пайғамбар алайҳиссалом Ҳудайбия сулҳидан қайтиб келаётган пайтлари Маккаи Мукаррама билан Мадинаи Мунаввара орасидаги йўлда, кечаси нозил бўлган. Ушбу муборак сура бевосита Ҳудайбия сулҳига бағишланган.\n«Эй Аллоҳнинг Расули, бу фатҳми?» деб сўради. Пайғамбаримиз Муҳаммад алайҳиссалом:\n«Ҳа, менинг нафсим қўлида бўлган зот ила қасамки, албатта, бу фатҳдир» дедилар.\nИмом Бухорий ва бошқа муҳаддисларимиз ривоят қилган ҳадислардан бирида Ҳазрати Умар розияллоҳу анҳу айтдилар:\n«Сафарлардан бирида Пайғамбар алайҳиссаломдан бир нарсани уч марта сўрадим, у киши жавоб бермадилар, шунда мен ўзимча, онанг ўлсин Умар, сурбетлик қилдинг, бир нарсани Расулуллоҳдан уч марта сўрадинг, сенга жавоб бермадилар, дедим-да, уловимни миниб ниқтаб илгари юриб кетдим. Менинг ҳаққимда оят тушиб қолмасайди, деб қўрқиб борар эдим. Бирдан бир киши:\n«Эй Умар « деб чақириб қолди. Худди мен ҳаққимда бирор оят нозил бўлганга ўхшайди деб орқамга қайтдим. Борсам, Расули акрам саллолоҳу алайҳи васаллам:\n«Бугун менга бир сура тушдики, у мен учун дунё ва ундаги барча нарсалардан кўра суюклироқдир», деб «Инна фатаҳна лака фатҳан мубийнан» ни ўқиб берди.\nБундан аввал келган «Муҳаммад» сураси тушгандан уч йил муддат ўтиб «Фатҳ» сураси нозил бўлди. Икки сурани бирин-кетин ўқиб, орадаги фарқ қанчалик эканлигини билиб олса бўлади.\n«Фатҳ» сураси маданий суралардан бўлгани учун бошқа маданий суралар каби шариат ҳукмлари, мунофиқлар ва бошқа ўзига хос мавзуларни ўз ичига олган. Сурада Аллоҳнинг йўлида жиҳод қилиш, Аллоҳнинг ёрдами доимо Пайғамбарларга бўлиши, мунофиқларнинг иккиюзламачилиги, ҳоинлиги, мўминларнинг яхши сифатлари зикр қилинади.\nАвваллари мушриклар Пайғамбаримизга ва мусулмонларга қарши муросасиз, шафқатсиз уруш олиб борар эдилар. Аммо Ҳудайбия сулҳидан сўнг улар Ислом давлатини сўзсиз тан олдилар. Мусулмонлар эркинлик билан хоҳлаган тарафларига бориб, кишиларни ўз динларига даъват қилиш ҳуқуқига эга бўлдилар. Аллоҳ таоло Ҳудайбия сулҳини «Фатҳ» деб ҳисоблади. Ҳақиқатдан ҳам у улкан фатҳ эди. Бу сурада Аллоҳ таоло Ўзининг маҳбуб Пайғамбари Муҳаммад алайҳиссаломнинг икки дунёда кўзларини қувончга тўлдирадиган нарсани берди. Аввали, охири ва қилган-қилмаган барча гуноҳларини кечирганини эълон қилди.\nҒалаба, нусратнинг ҳақиқийси Аллоҳ томонидан бўлди. Бу сурада Аллоҳ мўминларнинг қалбларига тинчликни солиб қўйганининг хабарини берди. Шу билан бирга, уларнинг ҳеч нарсасидан қўрқмасдан Аллоҳнинг йўлида жиҳод қилишга чақирди.\nКофирлар билан мўминлар орасида музабзаб бўлиб яшовчи мунофиқлар, агар мўминларга нусрат ёр бўлса, сизлар билан бирга эдик, дейишлари, кофирлар ғолиб келишса, аслида сиз билан эдик, мусулмонларни йўлини тўсишда бизнинг ҳам ҳиссамиз бор дейишлари ҳам шу сурада келтирилган.\nМунофиқлар аслида қўрқоқ шахслар бўлиб, хар нарсадан чўчийверадилар. Улар Пайғамбар алайҳиссалом билан Маккага боришдан ҳам бош тортишди. Уларнинг ҳаммаси қирилиб кетади, деб гап тарқатишди. Аллоҳ уларнинг гумонларини ўзларига қайтарди. Пайғамбар алайҳиссалом ва саҳобалар Мадинага фатҳга эришган ҳолларида Аллоҳнинг нусрати ила музаффар бўлиб қайтдилар. Шунда мунофиқлар бормаганликларига афсус надомат эълон қилшган эди, Аллоҳ уларга яна бошқа урушга қатнашишни имкони борлигини билдириб, «Фатҳ» сурасида оятлар туширди.\nМўминлар Аллоҳга берган аҳду паймонларига содиқ қолишган эди, агар Аллоҳ таоло уларнинг бу садоқатларини муносиб тақдирлади. Расули акрам алайҳиссалом билан Ҳудайбияга бирминг тўртюз киши фақат қинга солинган қилич билан чиқишди. Лекин вақти келиб, душман ҳавф солиб, уруш эҳтимоли кучайганида, жангга отланишга даъват қилинганида, ҳаммалари, бегона юртда, ноқулай ҳолатда, қуроллари кам бўлишига қарамай, Аллоҳ йўлида жон фидо қилишга тайёр эканликларини билдириб, Расулуллоҳ алайҳиссаломга байъат қилдилар. Шунда Аллоҳ таоло уларни ёмонликдан сақлаб олди, Ўзининг улардан розилигини эълон қилди ҳамда мусулмонларга ғалабани ёр қилди.\nБу сурада Аллоҳ таолонинг Ўз бандаларига қанчалик лутф этиши қайта-қайта намоён бўлади. Маккаи Мукаррамага ибодатга-умрани адо этишга келган Расули акрам алайҳиссалом ва саҳобаи киромларнинг йўлини мушриклар тўсдилар. Ҳолбуки, Каъба Аллоҳники, ўшангача ҳеч кимнинг йўли тўсилмаган эди. Макка мушриклари Байтуллоҳнинг зиёратига иҳром кийиб келган соф ниятли кишиларни йўлини тўсдилар. Агар Макканинг ичида заиф ҳол кишилар бўлмаганида, Аллоҳ таоло мусулмонларга мушриклар билан урушга рухсат берар эди ва саркаш Макка мушрикларини уларни қўли билан азоблар эди. Аммо ҳалиги заиф ҳол кишиларга раҳми келиб, бунга изн бермаганини ҳам Аллоҳ эслатиб ўтади. Пайғамбарнинг тушлари-ваҳий. Муҳаммад алайҳиссалом тушларида Маккаи мукррамага умра қилиб борганларини кўриб, саҳобаларни умрага чорладилар, барчалари умрага отландилар. Туш ўнгидан келиб, келаси йили ҳаммалари умра қилишлари ҳам баён қилинади. «Фатҳ» сурасида улуғ инсонлар, саҳобаи киромларнинг сифатлари келтирилади. Улар ўзаро бир-бирларига жуда раҳмдил, душманларга нисбатан эса, шиддатлидирлар, улардан қўрқмайдилар. Саҳобаларнинг сифатлари Тавротда ҳам келган, қилган ибодатларини таъсирини юзларидан ҳам билиб олса бўлади. Уларнинг сифатлари бузилмаган Инжилда ҳам келтирилганлиги зикр этилади.\nСуранинг охирида Аллоҳ таоло иймон келтирган ва солиҳ амаллар қилганларга мағфират ва улкан ажру савобларни ваъда қилади.


Руй Витория: «Биз «Бавария»га қарши ўйинда жуда яхши ҳимояланишимиз керак»\n19:30 / 13.04.2016\n«Бенфика» жамоаси бош мураббийи Руй Витория «Бавария»га қарши ўйиндан олдин ўз фикрларини билдириб ўтди.\n«Биз дунёнинг энг кучли жамоаларидан бири бўлган бу жамоага қарши яхши ҳимоя ташкил этишимиз керак. Улар турнирда ғолиб чиқиш учун асосий даъвогарлардан бири. «Бавария» сафарда ҳам уйда ўйнагани каби ҳаракат қилади. Ҳозирча майдонга Николас Гайтанни тушира олишим аниқ эмас. Буни ўйин бошланиши арафасида аниқ айтишим мумкин.\nБиз Мюнхендаги биринчи ўйинда ғалаба қила олмагандик, лекин биринч ўйинда тактик жиҳатдан тўғри ҳаракатлар амалга оширгандик. Биз «Бавария» ўйин сценарийсини ўзи истаган йўсинга бура олиши мумкинлигини биламиз, бунга уларнинг таркибида савияли футболчилар борлиги имкон беради.\nАгар биз уларга ўзи истаган ўйинни кўрсатишга йўл қўймасак, улар бошқа йўл қидиришади.\nМюнхендаги ўйинда бизни 5 минг мухлис қўллаб-қувватлаб турганди. Уй ўйинимизда эса стадион мухлисларимиз билан тўлиши керак. Бу жуда муҳим», — дейди мураббий.


Раҳим Ибодов: Жаноб Президент мени ва оиламни ҳуқуқларини тиклашга, укамни қотилларини жазолашларига кўмак беринг! | ЎТЮРАКЛАР КЛУБИ\nАка-ука икковимиз Бухоро шахрида жойлашган “СИТОРА” автоуловларга эҳтиёт қисмлари бозорида тадбиркорлик фаолияти билан шуғулланардик.\nБиз оддий бир тадбиркорга зулм ўтказиб, ҳаққи ҳуқуқларимизни топтаган, Илҳом укамни ҳаётдан бевақт кўз юмишига сабабчи бўлган қотиллар ва уларнинг шериклари ҳақида маълумот бермоқчиман. Умид қиламанки сиз уларнинг жиноий қилмишларига яраша муносиб жазо олишларини таъминлайсиз ва менинг ва марҳум укам Илҳомни номимиз оқланишига кўмак берасиз.\nҒайриқонуний тергов ҳаракатлари олиб бориб, сохта айбловлар билан бизларга нисбатан адолатсизлик қилган, бизларга нисбатан қўлланилаётган қийноқларга шароитлар яратиб берган Расул Юлдашев – Бухоро шахар прокуратураси терговчиси;\nРустам Исмоилович Азимов – Бухоро вилоят МХХ бошқармаси бошлиғи вазифасини бажарган, полковник;\nУмид Бобомуродов (“БАРБОС”) – Бухоро вилоят ИИБ Жиноят Қидирув ва Терроризмга Қарши Курашиш Бошқармаси инспектори;\nШокир Ботирович Ўринов – Бухоро вилояти Ички Ишлар Бошқармасининг собиқ бошлиғи;\nИсми Фамилияси номаълум – Бухоро вилояти Ички Ишлар Бошқармаси бошлиғи ўринбосари;\nИлҳомнинг ўлимига сабаб бўлган адолатсиз судялар:\nБ.Ж.Тошев – Жиноят ишлари бўйича Бухоро шахар суди судьяси\nЗ.У.Музаффаров – ЖИБ Бухоро шахар суди судьяси\n2015 йил 12 сентябрь (ШАНБА – ДАМ ОЛИШ КУНГИ !!!) 15 минутдан ёпиқ суд мажлиси ўтказиб, 2015 йил 10 сентябрь куни кеч соат 23.00да ушланган Илҳом ва Рахим Ибодовларни қамоққа олиш тарзидаги эхтиёт чорасини қўллаш тўғрисидаги ажримида айбланувчи Ибодовларни МХХ Бухоро вилоят бошкармасига карашли тергов хибсхонасига жойлаштиришни расмийлаштирган.\nШу дам олиш кунида зудлик билан ташкилланган ва атига 15 дақиқадан бўлиб ўтган суд ажримига кўра Ибодовларни Ўзбекистон Республикаси Жиноят Кодексининг 189-моддаси – Савдо ёки хизмат кўрсатиш қоидаларини бузиш, 243–модда – Жиноий фаолиятдан олинган даромадларни легаллаштириш ҳамда 177–моддаси – Валютани қонунга хилоф равишда олиш ёки сотиш жиноятларини содир этганликда айбли деб топган\nЎлар даражада бўлган Илҳомни оғир ҳолатдагини кўриб била туриб бизларни эхтиёт чорамизни қамоқда, яъни МХХ тергов ҳибсхонасида қолдиришга ғайриқонуний қарорни чиқарганларидан кейин ўша кунни ўзида укам Илҳомни ваҳшийларча уриб қийнаб, ўлдирган МХХ қонхўрлари қуйидагилар:\nМХХ ЕРТЎЛАСИДА ИБОДОВ ИЛҲОМНИ ҚИЙНАБ ЎЛДИРГАН ҚОТИЛЛАР\nЮнусов Азим Исақович – Бухоро вилоят МХХ СБ бошлиғи;\nБаходир – Бухоро вилоят МХХ вакили;\nИном Маърупов – Бухоро вилоят МХХ вакили\nВАҚТИНЧАЛИК САҚЛАШ ИЗОЛЯТОРИДА ҚИЙНОҚ ҚЎЛЛАГАНЛАР\nРавшан Ражабов – Ўзбекистон Республикаси Бош прокуратураси ҳузуридаги СВОЖ ва ЖДДЛҚК Департаменти Бухоро вилоят бошқармаси бошлиғи вазифасини бажарган ушбу кимсанинг саъйи харакати билан ўта хавфли рецедивистлар:\nДжумаев Рустам – “Ўта хавфли рецедивист”лар сақланадиган Қоровулбозор қамоқхонасидан келтирилган “ЛОХМАЧ”;\nИноғомов Умид – “Ўта хавфли рецедивист”лар сақланадиган Қоровулбозор қамоқхонасидан келтирилган “ЛОХМАЧ”;\nСафаров Жамшид – “Ўта хавфли рецедивист”лар сақланадиган Қоровулбозор қамоқхонасидан келтирилган “ЛОХМАЧ”;\nИванов Александр – “Ўта хавфли рецедивист”лар сақланадиган Қоровулбозор қамоқхонасидан келтирилган “ЛОХМАЧ”ларни атайлаб бизларни қийнаш ва Илхомни ўлдиришига иштирок этишлари учун Қоровулбозор қамоқхонасидан олиб келганлар.\nМаъмурий ҳуқуқбузарлик содир этганликда айбланган, бу айблар суднинг қарори билан эмас, шунчаки Илҳомни йўқ қилишга қарор қилган амалдорлар манфаати учунгина Вилоят ИИБ ВСХга қамалган мен ва укам ва Илҳом билан бир камерада қўйилиши Ўзбекистон Республикаси қонунларига зиддир.\nҚИЙНОҚ ҚЎЛЛАНИШИГА КЎМАК БЕРГАН ЁЛЛАНМА АДВОКАТ\nХожиев Жалил – Бухоро шахридаги “Хожиев Жалил Жумаевич” адвокатлик бюроси эгаси\nИбодов Илҳом қамалишларига сабаб бўлган омиллар ва бунинг айбдорлари ҳақида ташқарига бир амаллаб хабар чиқариш мақсадида қоғоз қоралаб, 4 вароқдан иборат маълумотни ёзган. Бу маълумотни қўлга олинганида айнан маъмурий органлар томонидан тақдим этилган ёлланма адвокат Жумаев Жалилнинг қўлига берган ва бу хужжатни кимга етказиб бериши кераклигини уқтирган. Адвокат бу маълумотни айтилган одамга эмас, жиноятчи амалдорлар қўлига топширган. Янги маълумотни қўлга киритган жиноятчи мансабдорлар Ибодов томонидан жўнатилган маълумотни олиши керак бўлган инсоннинг хонадонига ҳар эхтимолга қарши кечаю кундуз назорат ўрнатганлар.\nЖумаев Жалил нафақат адвокатлик ваколатини суисътемол қилган, балким ўз ҳимоясидаги махбусларнинг қонуний ҳаққи ҳуқуқлари бузилаётгани, оёқ ости қилинаётганини кўра била туриб, ўзига ишонч билдириб, ҳимоя қилишидан умидвор бўлган инсонларнинг қийноқларга солишига хисса қўшган. Охир оқибат Илҳом Ибодовнинг ўлимига ўша уни қийнаб ўлдирган қотиллар билан тенг ўша ёлланма адвокат ҳам айбдордир. Жумаев Жалилнинг фақатгина жиноятчи мансабдорлар манфаатини учун ишлаётганини билиш учун оила аъзоларига анчагина вақт кетган. Бу орада Илҳомни қора тупроққа қўйдилар.\nБухоро вилояти Миллий Хавфсизлик Хизмати бошқармаси амалдорлари ва ходимлари томонидан инсонга хос бўлмаган ҳатти-ҳаракатлар, укам Ибодов Илҳом Ражабовичнинг ҳаётига чек қўйди. Унинг оила аъзолари қалбида чуқур из қолдирди. Оиласи тарқаб кетишига сабабчи бўлди. Укамни ўлимида уларни айбдор деб биламан, тергов жараёни даврида бўлиб ўтган муносабатларнинг ягона гувоҳи мен ўзимман. Ноқонуний ҳатти-ҳаракатлари ва қотилликлари учун, қонун олдида жавоб беришларини сўраб мурожаат қиламан.\n2015 йилнинг 16-август куни тадбиркорлик фаолияти билан ўз жойимизда яъни Бухоро “СИТОРА” бозорида жойлашган дўконда менга ва марҳум укамга нисбатан тайёрланган сиртмоқ десам тўғрироқ бўлар қуйидаги кўринишда бошланди.\nБир нотаниш йигит, тайёрланган ишончли шахс, дўконга кириб келиб, эҳтиёт қисмларни у бу нарсаларни кўздан кечира бошлади ва менга мурожаат қилиб автомашинасига колонка олмоқчилигини билдирди.\nАвтоуловга ўрнатиладиган мусиқа эшитиш мосламаси (колонка) неча пуллигини сўраб нархини аниқлади ва 100 АҚШ доллари борлигини, ўзимизнинг муомиладаги пулимиз сўм йўқлигини, оладиган нарсасига доллар билан тўлаб харид қилишини илтимос қилиб, 100 АҚШ долларга олишини айтди.\nШунда ҳам мен у йигитга бориб долларни сўмга алмаштириб келишини тайинлаб айтдим ва мен сотиладиган эҳтиёт қисм паспортини топиб ўз имзомни телефон рақамимни ёзиш билан овора бўлиб у йигит билан суҳбатдан чекландим. Суҳбат жараёнида укам Илҳом мен билан бирга эди.\nУ йигит 100 АҚШ долларини укам Илҳомга берди. Илхом дўкондан чиқиб офисга кириб кетди. Орадан бир оз муддат ўтмасдан, ўша колонка харид қилиб олган йигит билан биргаликда унга ҳамроҳлик қилиб, Бухоро шаҳар солиқ департаменти бошлиги Равшан Ражабов ва унинг ходимлари Бухоро шаҳар миллий хавфсизлик хизмати бўлими ходимлари дўконга кириб келадилар.\nВоқеа жойида адолатли қарорга келиш ўрнига, ҳақоратли сўзлар, баландпарвоз гаплари билан низо ва тортишувга бошладилар, тортишув жанжалга айланиб кетади. “Энди эҳтиёт чорасини қўллаймиз” деган сўзлар билан ака-ука иккаламизни Бухоро Шаҳар Ички Ишлар Бошқармаси ертўласида 10 (ўн) сутка қамоқда ушлаб туриш жазосини тайинлаб шу билан чекланадилар. Бу ишдан кўзланган асосий мақсад маҳум укам Ибодов Илҳомни ҳибсга олиш, уни азоб бериш, мажбурлаш бўлган. Унга берилган азобдан вафот этди.\nОта онам, мен ва марҳум укам яшаб турган жойларимизни кўздан кечириб, қароқчи босқинчилардек бир неча киши бўлиб уйларни тинтув қилдилар марҳум укам “Илҳом яшириб қўйган ҲУЖЖАТНИ“ берсангиз ҳамма нарсангизни қайтиб берамиз, ўғилларингизни ҳам қамоқдан озод қиламиз” деган гапларни айтганлар.\nУйларнинг тинтув жараёнида, менимча ўзини мен Миллий Хавфсизлик Хизмати ходимиман” деб таништирган ёш йигит қандайдир ҲУЖЖАТ излаган.\nБу борада мени ҳам сўроққа олганларида. Бу ҲУЖЖАТ нима ҳақида, кимга тегишли, тушуна, била олмадим. “Хужжат бўлса Илҳомни ўзи билади” деб жавобберганман. Буларнинг бу қадар тезкор изланишларига жавобан мени хулосам қуйидагича бўлди. Бу ходимлар излаган ҲУЖЖАТ мазмуни шу ходимларнинг ўзларига тегишли яширинча амалга оширилган ноқонуний ҳаракатлар тўғрисидаги жуда муҳим маълумотга эга бўлган.\nШундай воқеалар гирдоби остида ака-ука 10 (ўн) сутка муддатга Бухоро шаҳар ИИБ биносидаги хибсхонада яшадик. Биз билан ҳеч кимга учрашувга рухсат берилмади. Бизнинг инсоний ҳақ ҳуқуқларимиз пой мол қилинди. Камситиб азоб бериб кулдилар ҳақорат қилдилар шундай бўлдики, худди биз хавфли жиноятчиларниқамоқда сақлаб турибдилар, бизга номаълум сабабларга кўра қамоқ муддатига яна 15 (ўн беш) сутка қўшимча қилдилар.\nСабабини ҳеч ким айтиб бера олмайди. Тергов жараёнигача шу ерда азоб бериб мисли кўрилмаган айбловлар билан қийноққа олиб, гўёки олийгоҳда таҳсил олиб турган фарзандларингга контракт пулини ноқонуний тўлагансан, хаж сафарига ноқонуний йўллар билан бориб келгансан, яширин ҳолда чет элдан катта миқдорда пул олиб тургансан, хокимиятга қуролланган ҳолда кириб боргансан деган ақлга сиғмайдиган айбловлар қўйдилар, ҳаттоки ўз жонингга қаст қил қўлингни вена томирини тишлаб узиб ташла, уни қилолмасанг ўзингни ос деб олдимга ип ташладилар айтдилар шунда ҳаммасидан қутиласан деган сўзларни эшитдим. Уларнинг қийноқлари натижасида бел суякларим ёпиқ ҳолда синган соғлигмни йўқотдим. Билмадим қанча яшашим мумкин?\nУкам Ибодов Илҳомга Бухоро вилояти МХХ Бошқармаси ИСБ (Инспекция Служба Безопасности-хавфсизлик хизмати инспекцияси) бошлиғи Баходир ва унинг ходими Юнусов Азим Исоқжонович ва Инъомнинг шахсий адоватими хусумати бор бўлган. Буни мен шу ерда тушуниб етдим. Укам Илҳомдан катта пул талаб қилишган ва олишган. Ушбу пул устида тортишиб қолишган ва ўрталаридан келишмовчилик келиб чиққан, яъни укам Илҳом тадбиркорликдан топаётган пулидан маълум қисмини унга бериш талабини рад қилган ва бу ҳақда юқори органга Республикага мурожаат қилишини айтган.\nТергов жараёнида укам Илҳомга қилмаган жиноятларини қилдим деб бўйнига олишига мажбур қилдилар. Уни номидан ёзма кўрсатмалар тайёрланди. Тергов баённомасига тикилган ҳужжатларнинг бирортасида ҳам Илҳомни имзоси эмас тергов кўрсатмалари хужжатлари сохталаштирилганлиги шундай ҳам аниқ хатшунослик экспертизияси шарт эмас.\nУкам ва мен топган даромаду бойлигимиз ота-онамнинг бир неча йиллик меҳнатлари эвазига бўлган 60% шуларнинг мехнат самараси эди. Шундан 30% ни қарзга нарса олиб савдога қўйдик.\nБухоро вилояти Когон тумани ҳокими қарори билан, марҳум укам Илҳом номига Бухоро вилояти Когон тумани ҳудудига қарашли чўл ер майдонининг “Қўй-Мазор” деган жойидан 250 гектар ер майдони тадбиркорлик қилиш ҳамда шу яқин атрофда яшайдиган аҳоли учун иш ўринлари яратиш мақсадида ер майдони ажратиб берилган эди. У ҳудудни ободонлаштириш ва тадбиркорлик қилишни ўзига ният қилиб, у ерда балиқчиликни, чорвачиликни, паррандачилик, шағални ювиб қайта ишлов берувчи кичик завод қуришни режалаштирган эди.\nЯхши ният ила яхши мақсадлар сари қурилган қурилишларни, қурилиш молларини муҳрлаб қўйдилар, кечаю-кундуз қўриқлаб турибдилар, соқчилар қўйиб, ўзларининг назоратлари остига олдилар, у ерларни обод қилиш учун анча машаққат ва меҳнат қилган инсонни ўлдирдилар нима учун у жойларни мусодара қилдилар тушунарсиз ҳолат.\nИнсонни ва унинг меҳнатини қадрламаслик, оёқ ости қилиш, зўравонлик, инсонга нисбатан нописандлик, ўзларининг нафслари йўлида пасткаш, жирканч, разил ишларга қўл уришлари, ҳаттоки зўрлаб, уриб, азоб бериб, молини зўравонлик билан тортиб олиб, кейин уни жонини олишлари ҳеч қайси замонда бўлмаган, бирор жойда ёзилмаган, қонуний дея қонунни ўзларига ниқоб қилиб, ўзларича иш тутсалар. “Қонун қоидадан ташқарига чиқмаймиз” дея, аслида эса қароқчидан фарқлари қолмаган бу каби мансабдорларга бу зўравонларга жазо тайинлашингиз сўрайман.\nУлар қилмишлари учун қамоқ азоби нима, виждон азоби қандай эканлигини билсинлар. Ундай совуққон кимсаларга миллатни, инсон тақдирини ишониб, топшириб бўлмайди. Уларга бизни жамиятда асло раҳбарлик ўрни берилмаслиги керак деб ҳисоблайман акс ҳолда мен ва укам бошига тушган савдо бошқаларда ҳам такрорланиши эҳтимолдан ҳоли эмас…\nЁрдам сўраб мурожаат қилсам “Бунга СНБ аралашган бизни қўлимиздан ҳеч нима келмайди” дея ўзларини четга олсалар, гўёки СНБ нинг ўзининг алоҳида қонун-қоидалари мавжуд ташкилот ажралиб турибди. Бошқа орган ходимлари уларни четлаб ўтишлари керак. Уларнинг тадбиркор билан нима иши бор? Давлатимиз ичидаги, алоҳида бир давлатми? Ҳукуматимиздаги мавжуд қонун-қоидалар, амалдаги қарорлар уларга тааълуқли ёки тегишли эмасми?\nЎзбошимчалик билан иш тутишларига, шунга ўхшаш бошқа ҳаракатларига рухсат борми тушунмадим. Ким уларга ёқмаса, ёки уларнинг шартларини бажармаса,қамоққа олиб, уриб азоблаб, хору-зор қилиб, ўлдиришлари мумкинми? Уларга шунга ўхшаш ваколат берилганми? Ахир бу вахшийлик-ку? Ахир улар миллатимизнинг хавфсизлигини. халқимизнинг тинч осойишта ҳаётини хавфсизлигидан бохабар бўлишлари керак эмасми? Бу ташкилот яширинча одам ўлдириш билан шуғулланадими? Уларнинг бу каби ҳаракатларини ким назорат қилади. Айбдор бўлса, нима учун қонуний жазо тайинланмади?\nМени билганим укамни ўлдирдилар. Илҳомни, СУД залигача олиб келиб улгурдилар, уни икки қанотидан икки нафар ички ишлар ходими кўтарган ҳолда уни юришига ёрдам бериб, оёқларини ерга судраб, ўзи оёққа турмайдиган ҳолатда СУД залига келтирдилар. Укам бошини кўтариб қарашга мадори йўқ ҳолда эди. Бухоро вилоят Миллий Хавфсизлик Хизмати Бошқармаси ертўласида – СИЗО деб аталмиш ўша жойдаги қийноқ, азоб, таъсиридан эс-ҳуши ўз жойида эмас эди.\nУкам Илҳомни ўлимига алоқадор хужжатни беришларини талаб қилиб тинимсиз равишда ота-онам давлат органларига, терговчиларга мурожаатлар қилганларнатижа бермаган. Укам вафотидан бир ой муддат ўтгандан сўнг инфарктдан вафот этганлиги ҳақидаги СУД тиббий экспертизия хулосасини берганлар. Оқ халат кийган ва Гиппократ қасамини ичган шифокорлар укамнинг вахшийларча қийноқ азобидан ўлдирилганини яшириб аксинча хулоса берсалар.\nСоғлом бақуват, бирор вақт соғлигидан шикоят қилмаган укам савол жавобдан, сўроқдан ўлмади. Ўз оёғи билан юриб борди, олиб борилган жойдан уни ўлиги чиқди. Бу ҳолатни қандай сўз билан тарифлаш мумкин?\nМен, бу жиноятга қўл урган инсонларни жонхўр қотиллар деб айтаман.\n2015 йил 13 сентябрь куни Бухоро вилоят касалхонасидаги ўликларни сақлаш жойидан марҳум укам Ибодов Илҳомни тез тиббий ёрдам автомашинасида ота-онам яшаб турган уйга олиб келганлар. Ички ишлар ходимлари, миллий хавфсизлик хизмати ходимлари кўчамизни йўлларини беркитиб ҳамма жойни қуршаб олганлар кўчага ваҳима олиб кирганлар, қўни-қўшниларимиз нималар бўляпти ҳеч ким, ҳеч нимани тушуна олмаган. Кўчанинг ҳар жойида ўзларининг пойлоқчиларини қолдириб, мансабдорлар жўнаб кетганлар. Буни қандай тушуниш мумкин?\nУкам Илхомни мурдасини кечки 18.30 ларда ота-онамга топшириб, вақт кеч бе маҳал бўлишига қарамасдан мурдани тезлик билан туроққа кўмишни талабқилганлар. Укамни дафн қилиш учун нима зарур шуни бажаришларини олиб келишларини билдирганлар. Ота-онам қариндошларим бемаҳалда тупроққа қўйишга розилик бермаганлар.\nМени СУД жараёним даврида мен укам Илхом вафотидан хабарим йўқ эди. Шунга қарамасдан ўз ишларни бости-бости қилиш учун оила аъзоларимга тухмат ва таъқиб қилдилар. Бухоро вилоят МХХ Бошқармаси ИСБ (Инспекция Служба Безопасности-хавфсизлик хизмати инспекцияси) ходимлари менга “Укангни ўлдириб, сенларни йўқотиб юборамиз, оила аъзоларингни экстеримист деб айб қўйиб, қамоқга оламиз” дейишди. Улар айтган гапларига мақсадларига кўра иш тутдилар ва укамИлҳомни хибсда сақлаб туриб ўлдирдилар.\nМенга нисбатан қўйилган айблов, жиноятлар қонуний йўл билан ўз исботини топмасада 8 йил қамоқ жазоси тайинланди. Қамоқ муддатини ўташ даврида ўнг қўл бармоғимдан ажрадим.\nСУД Жиноят ишлари бўйича Бухоро шаҳар суд залида бўлди. Судда мен ва адвокатлар Бухоро вилоят МХХ Бошқармаси ИСБ (Инспекция Служба Безопасности – хавфсизлик хизмати инспекцияси) ходимларининг ҳатти-ҳаракатлари тўғрисида гапира бошлаганимизда судя Тўхтаев Шухрат бизни гапиришга қўймади.\nБухоро вилоят МХХ Бошқармаси ИСБ (Инспекция Служба Безопасности- хавфсизлик хизмати инспекцияси) рахбари Баходир ва унинг ходимлари Юнусов Азим, Ином, Равшан Ражабов ва уларнинг шериклари ҳамда Бухоро вилоят Ички Ишлар Бошкармаси бошлиғи Ўринов, Бухоро шахар прокуратураси терговчиси Юлдашев Расуллардан норозилигимни билдираман.\nХурматли Президент Шавкат Миромонович!\nСизга ҳурмат ва эҳтиром ила хотирамда қолган бошимдан ўтган воқеани ёздим Мени оиламни хонавайрон қилган, оила аъзоларимни ноҳақ хўрлаган мансабдорлар Сизнинг ҳукмингизда. Мени оилам тўғрисидаги умидимни ва хавотирларимни тўғри баҳолайсиз деб ўйлайман. Бу ишни бўлиб ўтган воқеаларни тафтиш қилишингизни илтимос қиламан.\nМендан зўравонлик йўли билан тортиб олинган, фирмамни номини тиклаб қайта ишга қўйишимда, ота-онамнинг шунингдек марҳум укам Илхомнинг ҳамда менинг ҳалол меҳнатимиз эвазида тўпланган оиламиз жамғармаси яъни мусодара қилинган мол-мулкимни оилам ризқини қайтариб беришларида ёрдам беришингизни сўрайман.\nМен сиз томондан ташкил қилинажак текширувларда фаол иштирок этишга ва керакли барча далилларни тақдим қилишга тайёрман.\nУшбу шикоят аризамга қўшиб бизнинг оиламиз бошига тушган кулфатлар ҳақида хикоя қилгувчи фотосуратлар, видеоматериаллар ҳамда интернет материаллари рўйхатини ихтиёрингизга хавола қиламан.\nХурмат ва эътиром ила\n6 февраль 2018 йил\nPowered by WordPress | Theme Designed by: bought from here | Thanks to signal boosting uk, uk signal boosters and nintendo3 ds


Пхёнчхан-2018: Швейцариялик тоғ чанғиси усталари "авжига чиқишмоқда"\n22 февраль, 2018, 12:00\nПхёнчхан шаҳрида қизғин давом этаётган навбатдаги қишки Олимпия ўйинларининг бугунги кун беллашувлари Швейцария терма жамоаси учун омадли ўтмоқда.\nУшбу терма жамоа вакиллари бугуннинг ҳисобидан айни дамгача 2 та олтин, 1 та кумуш ва 1 та бронза медалларини қўлга киритишди. Эътиборлиси, бу медалларнинг барчаси тоғ чанғиси йўналишига тўғри келади. Эркаклар ўртасида кечган баҳсда ушбу терма жамоа 1 тадан олтин ва кумуш медалларига эга чиққан бўлса, аёллар ўртасидаги суперкомбинацияда 1 тадан олтин ва бронза медаллари ёзиб қўйилди.\nМишель Гиски суперкомбинацияда тенгсиз эканлигини ушбу Олимпиадада яна бир бор исботлади. Америкалик Микаэла Шиффрин иккинчи натижани қайд этган бўлса, бошқа бир швейцариялик атлет Венди Холденнер кучли учликни якунлаб берди.\nТоғ чанғиси. Аёллар, суперкомбинация.\n2. Микаэла Шиффрин (АҚШ)


Rishton.uz - Хотира ва қадрлаш куни муносабати билан меҳнат фахрийси Абдулхай бобо Азизов ҳолидан хабар олинди\nХотира ва қадрлаш куни муносабати билан меҳнат фахрийси Абдулхай бобо Азизов ҳолидан хабар олинди\n2019-05-08 14:44:03 159\nХотира ва қадрлаш куни муносабати билан меҳнат фахрийси Абдулхай бобо Азизов ҳолидан хабар олинди.\nИккинчи жаҳон урушида ҳалок бўлган юртдошларимиз хотирасини ёд олиш, оловли жанггоҳлардан омон қайтган, оғир кунларни сабр-бардош билан енган фахрийларимизга юксак эҳтиром, меҳр-оқибат кўрсатиш давлатимизнинг ҳамиша эътибор марказида бўлиб келмоқда.\nШу муносабабт билан МИБ Риштон тумани бўлими ходимлари ва маҳалла фаоллари Риштон тумани Тўраобод қишлоғи, Ўқитувчилар кўчаси, 18-уйда истиқомат қилувчи Иккинчи жаҳон уруши қатнашчиси Абдухай бобо Азизовнинг хонадонига ташриф буюрди. Ташриф давомида 9 май – Хотира ва қадрлаш куни муносабати билан табриклаб, совға-саломларни топширди.\n- Биз уруш қатнашчилари доимо давлатимиз эъзозида эканимиздан беҳад хурсандмиз - дейди Абдулхай бобо. Урушда бир марта оғир жароҳат олган. Урушдан қайтиб, турли соҳаларда ишлаган, 96 ёшни қарши олаётган Абдулхай бобо бугун фарзандлари, набираларию эваралари ардоғида. Урушда орттирилган жароҳатлар битиб кетди, аммо унинг даҳшатли хотиралари ҳамон қалбини тирнайди, кўнглига оғриқ солади. У кунларни эслар экан, нуроний чеҳрасига маъюслик чўкади. Кўзларига ёш қалқади... бугунги дориломон кунларга шукрона келтиради...\nТуманимизнинг мутасадди раҳбарлари ва шифокорлар соғлиғимдан хабардор бўлиб турибди. Дунёда тинчликдан азиз бойлик йўқ. Бу бойликни ҳалқимиз қадрлайди. Осойишталик бўлган жойда инсон бахтиёр яшайди.\nБиз каби фахрийларга кўрсатилаётган доимий ҳурмат ва эътибор учун давлатимиз раҳбаридан миннатдормиз. Илоҳим, юртимиздаги тинчлик абадий бўлсин.


Тошкент EIU рейтингида дунёнинг энг арзон шаҳарларидан бири деб топилди - Daryo\n04:35, 19.03.2020 34445\nТошкент EIU рейтингида дунёнинг энг арзон шаҳарларидан бири деб топилди\nThe Economist Intelligence Unit энг арзон ва энг қиммат шаҳарлар рейтингини эълон қилди. Тошкент рўйхатда 132-ўринда қайд этилди ҳамда энг арзон, яъни яшаш учун зарур нарсалар нархи юқори бўлмаган шаҳарлар ўнлигида қолди.\nЎтган йил билан таққослаганда пойтахтнинг рейтингда бир поғона пастлаганини кўриш мумкин, экспертларнинг фикрича, бу 2017 йилда Ўзбекистонда валюта девалвацияси бошлангани билан боғлиқ.\nСурия пойтахти Дамашқ шаҳри 133-ўринда қайд этилди ва рейтингдаги ҳудудлар орасида энг арзони деб топилди. Қозоғистоннинг Олмаота шаҳри ҳам 131-ўринни эгаллаб, энг арзон шаҳарлар ўнлигига кирган.\nEIU таҳлилчилари рейтингда қуйи поғоналарни эгаллаган шаҳарларнинг айримларида валюта рисклари катталиги, баъзиларида эса сиёсий барқарорлик йўқлиги ушбу тенденцияга сабаб бўлганини таъкидлаган.\nЭнг қиммат шаҳарларга Сингапур, Гонконг ва Осака кирган, учала шаҳар ҳам бир хил балл билан 1-ўринда қайд этилган. Улардан кейинги ўринларни Нью-Йорк, Париж, Цюрих, Тель-Авив, Лос-Анжелес, Токио ва Женева эгаллаган.\nWorldwide Cost of Living рейтинги 133 та шаҳарни қамраб олган ва уларни 160 та категория бўйича, жумладан, озиқ-овқат маҳсулотлари, кийим-кечак, турар жой ижараси, транспорт, коммунал хизматлар, мактаблардаги таълим нархи ва бошқа ижтимоий масалаларнинг таъминланганлик даражасини таҳлил қилади. Тадқиқотлар ушбу шаҳарларга келадиган экспатриант (чет эллик ишчи ёки корхонанинг чет элда ишлайдиган ходими) ва бизнесменларнинг компенсация пакетини ҳисоблаб чиқиш учун амалга оширилади.\nМавзуга доир: The Economist Intelligence Unit демократия индексини эълон қилди. Ўзбекистон 167 давлат орасида 157-ўринда\nТошкент, Mercer компанияси ҳисоботига кўра, 2019 йилнинг ёзида экспатлар учун энг арзон шаҳар рейтингида ўрнини Тунисга бўшатиб берган. Ўтган йилнинг июль ойида Ўзбекистон Numbeo порталининг яшаш учун энг арзон мамлакатлар рейтингида 6-ўринни эгаллаганди.\n21:50, 07.06.2020 354123\n19:13, 04.06.2020 360783\n20:44, 26.05.2020 171291\n09:52 Бугун 2228\n09:31 Бугун 1696\n09:10 Бугун 3028\n08:51 Бугун 3401\n22:40, 27.09.2020 107808\n19:13, 27.09.2020 103264


МУБОРАК ОЙНИНГ ФАЗИЛАТЛАРИ!\nИмон ва эътиқодли халқимиз орзиқиб кутган Рамазон ойи кириб келиши муносабати билан кўпчилик хайрли ва эзгу амалларни бажаришга ҳам улгуришади. Бева ва бечора, боқувчисини йўқотган оилалар ҳолидан хабар олинмоқда. Ёрдамга муҳтож, кексаларга кўмак бериляпти.\nРамазон ойининг барча ойлар орасида мубораклиги шундаки, ушбу кунларда қилинган ҳар бир эҳсон ва ёрдам учун кўп савоб ёзилади. Энг муҳими ушбу ойда одамлар нафақат руҳан, балки жисман покланади.\nАллоҳ Рамазон ойи рўзасининг ҳукм ва ҳикматларини, бандаларининг ушбу ойдаги вазифалари ва савобли амалларини Қуръони каримнинг Бақара сурасида батафсил баён қилиб берган. “Эй имон келтирганлар! Сизлардан олдингиларга фарз қилингани каби сизларга ҳам тўза тутиш фарз қилинди. Шоядтақволи бўлсангиз”.\nБошқа бир оятда рўза тутишда узрли кишиларга берилган енгилликлар ҳақида ҳам сўз боради.“Саноқли кунларда. Бас, сизлардан ким бемор ёки сафарда бўлса, саноғи бошқа кунлардадир. Мадори етмайдиганлар зиммасида бир мискин кимсанингтаоми фидядир. Кимки ихтиёрий равишда зиёда хайр қилса, ўзига яхши. Агар билсангиз, рўза тутишингизяхшироқдир”.\nШунингдек, Расулуллоҳ соллаллоҳу алайҳи васаллам бундай деганлар: “Рўза қалқондир. Рўза тутган киши ёмон сўзларни сўзламасин, қўполлик қилмасин. Агар бирор киши уни уришса ёки ҳақорат қилса, икки марта “мен рўзадорман” десин. Аллоҳга қасамки, рўзадор оғзининг буйи Аллоҳ наздида мушк-анбар буйидан ҳам хушбўйроқдир. Чунки, Аллоҳ “Рўзадор менинг учун емайди, ичмайди ва шаҳватини тарк қилади. Рўза холис менга ибодатдир, унга ўзим ҳисобсиз савоб бераман. Ваҳоланки, ҳар бир яхшиликка ўн баробар яхшилик бордир”, дейилган.\nДарҳақиқат, Рамазон ойи ўзида барча яхши амалларни мужассам этган. Зеро, ушбу ойда барча бир-бирига меҳр-оқибатли бўлиб, ўзаро урушганлар бир-бирларини кечиришлари, ўзларининг яхши хулқлари, одоблари, ишлари билан кимлардандир кўнглини олиш орқали жуда катта савобга эга бўладилар.\nЧортоқ туманидаги “Ҳазрати ибн Аббос” жоме масжиди имом-хатиби\nby 2020-01-30 11:35:40\nby 2020-02-18 12:24:28\nҲАНАФИЙ – МАЗҲАБИНИНГ ФАЗИЛАТЛАРИ\nby 2020-03-11 09:07:09\nby 2020-05-08 10:34:14


Расман! Долларнинг расмий курси кескин ошди\n09.08.2019 18:47 0 4335\nЎзбекистон Марказий банки 2019 йилнинг 10 августидан хорижий валюталарнинг сўмга нисбатан қийматини белгилади.\nЯнги қийматга кўра, АҚШ доллари курси 4 кун аввалги курсга нисбатан кескин ошиб (177,13 сўм), 8882 сўм этиб белгиланди. Тўрт кун аввал курс илк бор 8700 сўмлик «довон»дан ошган бўлса, энди «бир уринишдаёқ» 8900 сўмлик чегарага яқинлашди.\nЕвро курси ҳам кескин ошди (+259,80) ва бир евро 9928,30 сўм этиб белгиланди.\nЭслатиб ўтамиз, бугун тижорат банклари АҚШ долларининг олди-сотти курсини кескин оширишганди.


Андижонлик футболчилар Бухоро шаҳрида ўтказилган Республика турнирида ғолиб бўлди\n20:39 / 15.11.2015\nАндижонда етишиб чиқаётган ёш футболчиларнинг Республика миқёсидаги турли мусобақаларда ғолиб ва совриндор бўлаётгани таҳсинга лойиқ.\n7-13 ноябрь кунлари Бухоро шаҳрида Олий ва Биринчи лига жамоалари футбол мактаблари ўртасида мамлакат биринчилиги бўлиб ўтди.\nМусобақада юртимизнинг турли вилоят ва шаҳарларидан ташриф буюрган ёш футбол жамоалари иштирок этди.\nАндижонлик футболчилар турнир давомида “Машъал” клуби тарбияланувчиларини 1:0, “Бухоро” ни 2:0, “Обод” жамоасини 1:0 ҳисобида енгиб, финал баҳсига йўл олди.\nМуросасиз кечган финал учрашуви - “Бухоро” - “Андижон” ўйинининг асосий вақтида ҳисоб очилмай, ғолиб пенальтилар сериясида аниқланадиган бўлди. Ўзига ҳос “футбол лотореяси”да андижонликлар 6:7 ҳисобида улоқни олиб кетдилар.\nАндижон шаҳридаги футбол бўйича ихтисослашган мактаб-интернатида ғолибларни кутиб олиш маросими ўтказилди. Маросимда сўз олган Андижон вилоят футбол федерацияси биринчи вице-президенти Бекзодбек Каримов, мактаб-интернати директори Насибулло Мадраҳимов ҳамда тарбияланувчиларнинг ота-оналари ғолиб жамоа вакилларини эришган ютуқлари билан табрикладилар.


Бангладешда ҳинд сериалининг салбий таъсири ўзини намоён қилди\n17:40 / 19.08.2016\nБангладеш шарқидаги қишлоқлардан бирида ҳинд сериали юзасидан вужудга келган тортишув жиддийлашиб, оммавий тўполонга айланган. Бунинг оқибатида 100 киши жароҳатланган, деб хабар қилмоқда Франс Пресс агентлиги полиция идорасига таянган ҳолда.\nМаълум бўлишича, Ҳабиганж туманининг бир гуруҳ фуқаролари Дҳол қишлоғидаги ресторанда бенгал тилидаги, инсониятни ёвузликдан қутқарувчи жангчи-малика ҳаётидан ҳикоя қилувчи "Киранмалу" (Kiranmala) – телесериалини томоша қилиш учун тўпланишган.\nТомоша чоғида пайдо бўлган тортишув, аввалига даҳанаки жангга кучайиб, сўнгра ур-йиқитга айланган. Аламзада сериал мухлислари ресторанни вайрон қилишгач, бир-бирларини таёқлар билан уриб, пичоқлаган. Воқеа жойига етиб келган полиция ходимлари ўзидан кетган киномухлисларни тинчлантириш учун резина ўқлар ва ёш оқизувчи газдан фойдаланган.\n"Гап шундаки, икки эркак сериалдаги эпизодлардан бири бўйича тортишиб қолгани масалани гуруҳ-гуруҳ бўлиб ҳал этишга айланиб кетган", — деган полиция вакили.\nЖароҳат олган юз кишидан 15 нафарини шифохонага ётқизишга тўғри келган.\nБангладеш сериал тортишув


Марсда ҳаёт бўлганми: тасдиқлар ва инкорлар — Sanjar Said\nSanjar Said | Марсда ҳаёт бўлганми: тасдиқлар ва инкорлар\nМарсда ҳаёт бўлганми: тасдиқлар ва инкорлар\tЖамият\nИзохлар йўқ\t201 кўрилган\n1976 йил. Марс сари учирилган “Викинг-1” сунъий йўлдоши ғаройиб суратни юборди. Сайёра сатҳи туширилган расмдаги инсон қиёфасини эслатувчи тасвир катта шов-шувларга сабаб бўлди. Газета ва илмий журналларда бонг урилган образ ҳужжатли ва бадиий фильмларга кўчди, “Марсдаги қиёфа” тўғрисида фантастик асарлар ёзилди. Хуллас калом, кўпчилик Марсда онги тараққий этган мавжудодлар яшаган, деган гап-сўзларга чиппа-чин ишонди. Бироқ масалага илмий нуқтаи назардан ёндошган олимлар ушбу тасвир оптик иллюзия — сайёра юзасига тушган нур ва объект соясининг ҳосиласи эканлигини таъкидлашди. 1998 йилга келиб олинган янги фотосуратлар олимларнинг ҳақ эканлигини исботлаб, мавзуга узил-кесил нуқта қўйилди. Аммо Марсда ҳаёт аломатлари борми, жуда узоқ ўтмишда у ерда жонли мавжудодлар яшаганми, қабилидаги саволлар ҳали-ҳамон долзарблигича қолмоқда… Марс она сайёрамизнинг энг яқин “қўшниси” — Ердан кейинги тўртинчи ўринда туради. Сатҳида кўп миқдорда темир оксиди мавжудлиги боис олисдан қизил рангда кўрингани сабабли “Қизил сайёра” деб ҳам аталади. У Қуёшдан ўртача 228 млн., Ердан эса 55,76 млн. километр (сайёрамиз Марс ва Қуёш ўртасида турган вақти) узоқликда жойлашган.\nsanjarsaid\tИзох қолдириш Жавобни бекор қилиш\tYour email address will not be published. ИзохYou may use these HTML tags and attributes:   <acronym title="">
      <q cite=""> <s>   Исмингиз × 4 = четыре Уведомить меня о новых комментариях по email. Уведомлять меня о новых записях почтой.\tСўнгги мақолалар\tБўлар элнинг боласи\n+ 4 = одиннадцать\tOr login via a social network account\tOR


ЎзА - Орол тубини кўкаламзорлаштириш бўйича янги ташаббус\nОрол тубини кўкаламзорлаштириш бўйича янги ташаббус\nТошкентда 11 март куни БМТ Тараққиёт Дастурининг Ўзбекистондаги ваколатхонаси ҳузуридаги Акселератор Лаборатория томонидан Орол денгизи тубини кўкаламзорлаштиришга қаратилган “Green Aral Sea” краудфондинг ташаббусига старт берилди.\nДенгизнинг қуриган тубидаги 100 гектар майдонга 100 минг туп саксовул кўчати экишни назарда тутувчи мазкур ташаббусдан кўзланган мақсад – Орол фожиаси оқибатларини бартараф этиш, ҳудудда яшовчи аҳоли турмуш даражасини яхшилашга ҳисса қўшишдан иборат.\nБир вақтлар катталиги жиҳатидан дунёда тўртинчи кўл ҳисобланган Орол ўз атрофида фаровон ҳаёт шароитини таъминлаган жўшқин экотизим макони эди. Афсуски, бугунги кунга келиб денгиз ўз ҳажмининг 90 фоизини йўқотди. Фалокат аҳоли ҳаёти, соғлиғи, иқтисодиёт ва ҳудуддаги биологик хилма-хилликка путур етказди.\nШу боис ушбу фожиадан халқаро ҳамжамиятнинг хабардорлигини оширган ҳолда, ҳосил бўлган чўлни тегишли халқаро ташкилотлар ёрдамида саксовулзор билан қоплаш долзарб масалага айланган.\nМазкур ташаббус икки ўзаро боғлиқ мақсадга эга. Биринчидан, Орол фожиаси оқибатларини бартараф этишда Ўзбекистон ҳукумати ва халқаро ҳамжамият томонидан амалга оширилаётган ишлар тўғрисида глобал ва миллий миқёсда хабардорликни ошириш, иккинчидан, Оролбўйи ҳудудида амалга оширилаётган кенг кўламли саъй-ҳаракатларга стратегик ҳисса қўша олиш салоҳиятига эга муқобил молиялаштириш воситаларини қўллаш лозим.\nАйни чора-тадбирлар натижаси ўлароқ, қуриган денгиз тубида яшил ўрмон ҳудудини кенгайтиришдан ташқари, биологик хилма-хилликни ошириш, аҳоли турмуш шароитини яхшилаш ва барқарор даромад олишнинг янги манбаларини яратиш ҳам кўзда тутилган.\n– Орол тубини кўкаламзорлаштириш бўйича ишлар 2018 йилнинг декабрида бошланган, – дейди Қорақалпоғистон Республикаси Вазирлар Кенгаши раисининг биринчи ўринбосари Жусипбек Казбеков. – Ўтган йили 461 минг гектар жойга саксовул экилди. Бир миллион икки юз гектар майдон кўчат экишга тайёрланди. Ушбу хайрли юмушга Ўзбекистоннинг турли вилоятларидан мингдан зиёд одам ҳашарга келди, 500 дан ортиқ техника, жумладан, 7 та АН-2 самолёти жалб қилинди. Бу йил 700 минг гектар ерга саксовул экиш режалаштирилган. Ҳозиргача 680 минг гектар майдон кўчат ўтқазиш учун тайёрланди. Бу йилги жараёнда икки ярим минг киши, мингга яқин техника воситаси, тўртта самолёт банд. 16 минг гектар майдонга саксовул дельтаплан ёрдамида экилди. Бугундан БМТ Тараққиёт Дастури томонидан 100 гектар майдонга 100 минг туп саксовул экиш бўйича синов лойиҳаси ишга тушмоқда.\nЛойиҳанинг олдингиларидан фарқи шундаки, энди Орол тубини кўкаламзорлаштиришни молиялаштиришнинг муқобил йўллари жорий қилина бошланди. Бунда ташкилотлар, компаниялар, бизнес тузилмалари ва ҳатто, жисмоний шахслар ўз маблағлари билан иштирок этиши мумкин.\n– Бизнинг асосий вазифамиз Орол бўйини яшил ҳудудга айлантириш орқали Ўзбекистонга кўмаклашиш, – дейди БМТ Тараққиёт Дастурининг Ўзбекистондаги доимий вакили Матильда Димовска. – Мазкур лойиҳа доирасида муаммони ҳал этишга инновацион ёндашиш баробарида, Орол бўйини яшиллаштириш ишларини молиялаштиришнинг муқобил йўлларини ишлаб чиқишдир. Масалан, краудфонд ёндашуви айнан шу ташаббус доирасида илк бор қўлланилмоқда. Бунда ҳар қандай шахс ёки ташкилот, компания ёки бизнес тузилмалари ўз маблағи билан мазкур лойиҳани амалга оширишда иштирок этиши мумкин. Зеро, бугун сарфланаётган ҳар бир доллар ёки юз минг сўм, бир туп кўчат экиш ва уни парваришлаш дегани. БМТ Тараққиёт Дастури ушбу лойиҳани ҳаётга татбиқ этиш учун, аллақачон ҳукумат, вазирлик ва идоралар, ташкилотлар билан ҳамкорликни бошлаб юборган.\nТашаббус Оролбўйи ҳудудининг мураккаб ва ўзаро алоқадор муаммоларига комплекс ёндашувнинг бир қисми бўлиши кутилмоқда. Ўзбекистон ҳукумати томонидан ушбу ҳудудни экологик инновациялар ва технологиялар зонасига айлантириш концепцияси ишлаб чиқилган. Шунга биноан, ҳудудда кенг миқёсли инновацион ўзгаришлар олға сурилмоқда. Демак, мазкур ташаббус бу борада Ўзбекистон учун ўзаро мувофиқлаштирилган кўмак бўлиши шубҳасиз.\nТадбирда кўплаб компаниялар, жисмоний шахслар лойиҳага қўшилишига умид билдирилди.


«Қўқон-1912» - «Навбаҳор». Превью » Lochinlar.UZ\n» Бошкалар » «Қўқон-1912» - «Навбаҳор». Превью\n«Қўқон-1912» - «Навбаҳор». Превью\nШанба куни «Қўқон-1912» 25-тур доирасида ўз майдонида Наманганнинг “Навбаҳор” жамоасини қабул қилади. Водий дербисига оид статистик маълумотларни тақдим этамиз.\nМазкур учрашув шанба куни соат 15:30да Қўқондаги мўъжазгина “Марказий” стадионда старт олади. Барча «Навбаҳор» мухлисларини Қўқонга чорлаб қоламиз.


Тошкентдаги Геология музейи биноси кимошди савдосига қўйилди\n16 май 2022, Тошкент вақти: 13:59\nДавлат активларини бошқариш агентлиги Тошкент марказидаги Шевченко кўчасида жойлашган Геология музейи биносини аукционга қўйди.\nSpot нашри хабарига кўра, музейнинг ўзи Мирзо Улуғбек туманида қурилаётган Геология фанлари университети кампусига кўчади. Бу ОТМнинг тамал тоши мамлакат президенти томонидан ўтган йил 31 январида қўйилганди.\nШевченко кўчасидаги музей биноси 1928 йили қурилган. Унинг умумий майдони 2873 квадрат метрга тенг бўлиб, канализация, электр энергияси, газ ва сув билан таъминланган.\nБинонинг бошланғич нархи 27,6 миллиард сўм (тақрибан 2,6 миллион АҚШ доллари). Кимошди учун аризалар шу йил 7 августигача қабул қилиниши, аукционнинг ўзи эса 9 август куни бўлиб ўтиши очиқланган.


Жамият 16.08.2019 184\n"ОЛМА ПИШ, ОҒЗИМГА ТУШ"\n"Ўзингиз ўйланг. Шу моддий ёрдамни имконияти чекланган, боқувчисини йўқотган, муҳтож кишига берганимиз яхши эмасми?! Ахир улар кўпроқ ҳақли. Шундай қилинса, адолатдан бўларди, менимча", деди мутасадди. Аммо онахон бунга унамади, жавобдан кўнгли тўлмади. Начора, унинг мурожаати қаноатлантирилиб, бир марталик моддий ёрдам ажратиладиган бўлди. "Муаммоси" ечим топган ўша онахонни суҳбатга тортдим. Ҳақиқий шароитини билмоқчи бўлдим. Тўғри, ўн икки фарзанд бўлгани билан ҳаммасининг рўзғори бўлак, ўзларидан орттиришмаётгандир.\n"Нима қилай, кенжа ўғлим ҳеч қаерда ишламайди. Бу ёқда коммуналдан қарз бўлиб ўтирибмиз. Шунга ёрдам сўрадим-да, болам", дея ўз хатти-ҳаракатини изоҳлади онахон.\nБир нарса аниқки, боқимандалик асло халқимизга хос фазилат эмас. Ота-боболаримиз берсанг - ейман, урсанг - ўламан, деб яшаб ўрганмаган. Ҳар нарсага ўз кучи, меҳнати билан эришган, боласини ҳам шунга ўргатган. Кези келганда, сабрли, қаноатли бўлишни ҳам билган. Сал ғайрат қилса ечиладиган муаммосини (кўпчиликни қийнаётган масала бўлса, бу бошқа гап) ҳар ёққа кўтариб чопмаган, ҳадеганда дардини бировга дастурхон қилмаган. Орияти, ғурури, ҳамияти бунга йўл қўймаган. Бугун эса баъзида бунинг аксига дуч келаяпмиз.\nМана бир мисол. Бир аёл нуқул Президентнинг виртуал қабулхонасига ёзаркан. Бир гал телевизорим йўқ, деб шикоят қилибди. Бориб ўрганишса, аслида бу фуқаронинг яшаш шароити яхши бўлиб, ночор дейишга тил бормайдиган, деярли барчаси бадастир уйда истиқомат қиларкан. Ҳалиги аёл гап шу - телевизор билан таъминлайсизлар, бўлмаса яна ёзаман, бошқасини билмайман, деб "қўрқитибди". Масъуллар йўлини қилиб, бояги матоҳни олиб беришибди. Кейинги сафар энди совуткичи йўқлигидан нолиб мурожаат йўллаганмиш. Бунда ҳам аёлнинг кўнглидан боришибди. Жуда мазахўрак бўлган, қилган ишидан ғоят илҳомланган, шекилли, йўқ кам-кўстни ҳам айтиб дардиҳол қилишда давом этмоқда.\nШу талабдан келиб чиқиб, ариза берувчи - Н.Бозорованинг аҳволи ҳам тегишли комиссия томонидан ўрганилган. 2019 йил 14 мартда тузилган далолатномага асосан қуйидагилар аниқланган: фуқаронинг ногиронлиги бор. Турмуш ўртоғи ҳозирда қамоқ жазосини ўтаяпти. Қарамоғида 3 нафар фарзанди бор, икки нафари вояга етган.\nХулоса ўрнида эса давлат раҳбарининг мамлакатимиз Конституцияси қабул қилинганининг 26 йиллигига бағишлаб ўтказилган тантанали тадбирда қилган маърузасидан қуйидаги парчани келтирмоқчимиз: "Афсуски, жамиятимизда ҳанузгача боқимандалик кайфияти бутунлай барҳам топгани йўқ. Барчамиз бир нарсани тушуниб олишимиз керак: яхши яшаш учун энг аввало яхши меҳнат қилиш, ҳуқуқ ва эркинлик билан бирга, жавобгарлик ва масъулиятни ҳам чуқур ҳис этишимиз зарур. Бунга эришиш эса, фақат ва фақат ўзимизга боғлиқ".


— Хаммамиз сенга суянамиз, ўғлим!, 26-сон\n≡Давр нафаси 🕔14:57, 07.07.2016 ✔4910\nЖалақудуқ туманидаги Абдуллабий қишлоғининг «Ибрат» маҳалласида бир таниқли уста-ҳунарманд яшайди. Ражабали Камолов дейишади уни. «Жасорат» медали соҳиби.\nТАТУга уйдан туриб ҳужжат топшириш мумкин\n≡Эшитдингизми? ≡Эшитдингизми? 🕔14:57, 07.07.2016 ✔1906\nАбитуриентлар Тошкент ахборот технологиялари университети қабул комиссиясига ҳужжатларни уйдан чиқмай, электрон шаклда топшириши мумкин.\nСУЗАМАН ДЕБ, СУВ БАЛОСИГА ЙЎЛИҚМАНГ\n≡Долзарб мавзу 🕔14:56, 07.07.2016 ✔3016\n...Тошкентдаги коллежлардан бирида ўқиётган 17 ёшли йигит 31 май куни беш дўсти билан Бўзсув каналининг...\nФИТРНИ КИМЛАРГА БЕРИШ АФЗАЛ?\n≡Долзарб мавзу 🕔14:53, 07.07.2016 ✔2450\n— Закот, фидя ва фитр садақаларини Рамазон ойида бериш фазилат ҳисобланишини эшитганмиз.\nАбитуриентлар қужжатларини қабул қилиш муддатлари ўзгаради\n≡Етти кун ≡Етти кун 🕔14:53, 07.07.2016 ✔2112\n2017 йилдан Ўзбекистон олий таълим муассасаларига ҳужжатлар қабул қилиш муддатлари ўзгартирилади.\nТўқимачилик технопарки қурилади\n≡Етти кун ≡Етти кун 🕔14:52, 07.07.2016 ✔2155\nТошкент тўқимачилик ва енгил саноат институти ҳудудида Ўқув-тадқиқот тўқимачилик технопарки қурилиши бошланди.\nШерободда янги оромгоқ\n≡Етти кун ≡Етти кун 🕔14:50, 07.07.2016 ✔2291\nСурхондарё вилоятининг Шеробод туманида «Бешбулоқ – Сурхон – Шеробод» болалар соғломлаштириш оромгоҳи очилди.\nИжтимоий кўмак берувчи янги марказ\n≡Етти кун ≡Етти кун 🕔14:50, 07.07.2016 ✔2227\nТошкентда аҳолининг ижтимоий ёрдамга муҳтож қатламини қўллаб-қувватлаш мақсадида нодавлат-нотижорат ташкилот — «Intilish» ахборот-ўқув маркази қошида ижтимоий кўмак маркази очилди.\nРасмий мурожаат бўлмагунча…\n≡Хориж хабарлари ≡Хориж хабарлари 🕔14:49, 07.07.2016 ✔1909\nБуюк Британия ҳукуматининг расмий мурожаати бўлмагунича, қиролликни Европа Иттифоқи таркибидан чиқариш масаласи кўриб чиқилмайди.\n«Ақлли» чиқинди қутилар\n≡Хориж хабарлари ≡Хориж хабарлари 🕔14:48, 07.07.2016 ✔2072\nБирлашган Араб Амирликлари пойтахтида «ақлли» чиқинди қутилари ўрнатила бошланди. Улар чиқинди сақлашдан ташқари, ахборот манбаи вазифасини ҳам бажаради, дея хабар тарқатади РАТА-ТАСС.\nКомпания товон тўлайди\n≡Хориж хабарлари ≡Хориж хабарлари 🕔14:48, 07.07.2016 ✔2023\n«Volkswagen» компанияси автомобилларидаги носозлик учун 15 миллиард доллар миқдорида товон пули тўлайди.\nЮқори балл — сохта...\n≡Хориж хабарлари ≡Хориж хабарлари 🕔14:48, 07.07.2016 ✔1940\nҲиндистон полицияси олий ўқув юртларига кириш давлат имтиҳони натижаларини сохталаштиришда гумон қилинган 17 ёшли абитуриент қизни ҳибсга олди. Бу ҳақда «Tjournal» хабар бермоқда.\n≡Хориж хабарлари ≡Хориж хабарлари 🕔14:47, 07.07.2016 ✔1943\nБошида улкан тошни кўтариб юрган хитойлик эркак ижтимоий тармоқ фойдаланувчилари қаҳрамонига айланди.\nСўнгги юз йилда бўлмаган\n≡Хориж хабарлари ≡Хориж хабарлари 🕔14:47, 07.07.2016 ✔1896\nҒарбий Виржинияда кузатилаётган сел ва тошқинлар штатнинг сўнгги бир асрлик тарихидаги энг кучли табиий офат сифатида баҳоланмоқда.\nБОҒЧА ОПАЛАР БИЛАН СЕРИАЛХОНЛИК\n≡Бугуннинг гапи 🕔14:45, 07.07.2016 ✔3842\nБолалар боғчасига телевизор керакми?\n— Хаммамиз сенга суянамиз, ўғлим!\n🕔 14:31, 07.07.2016\nПайшанба, 30-Июн 2021 2020 2019 2018 2017 2016


Ҳусан бобо Ҳожибоев\nЧортоқдан 2 июн тонгида йўлга чиққан Ҳусан Ҳожибоев етти кун ичида велосипедда Туркманистон чегарасигача бўлган 1150 километр йўл босди.\n9 июн куни Ўзбекистоннинг Бухоро ва Туркманистоннинг Лебап вилоятлари орасидаги Фароб чегара постига етиб келган Ҳусан бобони Туркманистон чегарачилари паспортида Туркманистон визаси йўқлиги сабаб ортга қайтаришди.\n- Чегарадан ўтказишмади. “Савоб учун ўтказиб юборишимиз мумкин, лекин Туркманистондан чиқаётганингизда ушласа, барибир ортга қайтаради, чунки визангиз йўқ”, дейишди. Шунинг учун энди велосипедда ортга қайтаман, - дейди Ҳусан Ҳожибоев.\n75 га кирган оқсоқол Озодлик билан суҳбатда паспортидаги Ўзбекистон ОВИРининг “дунёнинг барча давлатларига чиқиш учун” деб ёзилган мухри унга барча давлатлар чегарасидан ўтиш ҳуқуқини беради, деган ишончда йўлга чиққанини айтди.\n- Дунё бўйича барча ҳорижий давлатларга чиқиш ҳуқуқига эга, деб печат босиб беришди. Вазирлар Маҳкамасида Нуриддин деган одам мени ишонтирди-да. "Кетаверинг шу бўлади", - деди-да. Бу муҳр фақат Ўзбекистондан чиқиш учун экан, дунёни ҳамма давлатларига кириш ҳуқуқини бермас экан, - дейди Ҳусан Ҳожибоев.\n6 июн куни Озодлик мухбирининг ОВИР визаси бошқа давлатга кириш ҳуқуқини бермаслиги ҳақидаги огоҳлантируви ҳам уни ишончини сўндирмади.\n“Йўқ, ҳаммаси жойида. Божини тўлайман. Беайб, бенуқсон одамлигимни тушунтираман, ўтказиб юборишади”, деган эди ишонч билан Ҳусан бобо 6 июн куни Озодлик мухбирига.\nЭнди Ҳусан бобо велосипедда яна 1150 километр йўл босиб Чортоқдаги уйига қайтиши керак.\n- Велосипедда қайтаман. Агар йўлда машина учраса машинада, олмаса велосипедда қайтаман, - дейди Ҳусан ота.\nЧортоқлик 75 яшар оқсоқол велосипедда биринчи марта узоқ сафарга чиқаётгани йўқ.\nУ ўтган йил сентябр ойида Чортоқдан Самарқандгача бўлган 520 км йўлни велосипедда босиб, президент Ислом Каримовнинг қабрини зиёрат қилиб қайтган эди.


USAID кўмагида ўзбекистонлик экспортерлар АҚШга 1 млн долларлик қуритилган мева етказиб беради • EastFruit\nБош саҳифа › Янгиликлар › USAID кўмагида ўзбекистонлик экспортерлар АҚШга 1 млн долларлик қуритилган мева етказиб беради\nМуаллиф: EastFruit 3 Mar 22 2 Mar 22 087\nЎзбекистон компаниялари АҚШ Халқаро ривожланиш Агентлиги (USAID) кўмагида АҚШ импортёрлари билан музокаралар олиб бормоқда, дея хабар берди АҚШнинг Ўзбекистондаги элчихонаси.\n2022 йилнинг 8-10 февраль кунлари Ўзбекистоннинг учта йирик боғдорчилик маҳсулотлари экспортери ҳамда Ўзбекистон Экспортни рағбатлантириш агентлиги USAID молиявий кўмагида Калифорния штатининг Туларе шаҳрида ҳар йили бўлиб ўтадиган World Ag Expo кўргазмасида илк бор иштирок этди.\nМазкур сафарда Ўзбекистонлик компанияларга USAID стенд тўловларини молиялаштирди ҳамда потенциал ҳамкорларни топишда ёрдам берди. Кўргазма якунига кўра, ҳар уч компания АҚШ импортчилари билан музокараларга киришга муваффақ бўлди. Ўтган ҳафта компаниялардан бири АҚШнинг Нью-Йорк шаҳрида жойлашган озиқ-овқат импортчисига қиймати 1 миллион доллардан ортиқ бўлган миқдорда қуритилган мевалар, хусусан, ўрик қоқиси ва майиз етказиб бериш бўйича келишувга эришди. Яна бир компания Калифорниянинг Сан-Хоакин водийсида жойлашган West Hills College коллежи билан боғдорчилик соҳасидаги ишлаб чиқарувчилар билан ўзаро тажриба алмашув ташрифларини ташкиллаштириш борасида мулоқотларни бошлади.\nШунингдек ўқинг: Ўзбекистон карамнинг асосий турлари экспорти бўйича рекорд даражаларни қайд этишда давом этмоқда\nЎзбекистонда қишлоқ хўжалиги сектори бандликни таъминлаш борасида энг йирик иқтисодиёт тармоқларидан биридир. Мазкур сектор улушига ялпи ички маҳсулотнинг тахминан 27 фоизи тўғри келади ва у ишчи кучининг 25 фоизини иш билан таъминлайди. 2021 йилда Ўзбекистон қиймати 957,3 миллион АҚШ долларига тенг бўлган 1,5 миллион тонна мева-сабзавот экспорт қилди. Ушбу кўрсаткич 2020 йилга нисбатан 5,1 фоизга камайган. Мазкур маҳсулотлар экспортининг асосий қисми Россия, Қозоғистон, Қирғизистон, Хитой ва Покистонга юборилади. Ўзбекистон экспортчилари Ғарбий Европа ва АҚШнинг юқори даражада рақобатли бўлган ва юқори даражадаги сифатни талаб қилувчи бозорларига киришга қийналар эдилар. АҚШ озиқ-овқат импортчиси билан тузилган 1 миллион долларлик келишув, глобал миқёсда кичик бўлса-да, Ўзбекистон ва АҚШ ўртасидаги қишлоқ хўжалиги савдоси учун муҳим қадамдир. West Hills College коллежи билан ўрнатилган алоқалар ҳам муҳим аҳамиятга эга. Ўзбекистон ўз боғдорчилик соҳасини кенгайтирар экан, Американинг техник тажрибаси, асбоб-ускуналари ва қишлоқ хўжалиги жиҳозларидан фойдаланиш Ўзбекистон экспортчилари учун муҳим аҳамият касб этади.\nWorld Ag Expo кўргазмасида 1200 дан ортиқ компания иштирок этади ва қишлоқ хўжалиги техникаси, маҳсулотлари, коммуникациялари ва технологияларининг энг сўнгги намуналарини намойиш этади. Бу йил кўргазмада 65 мамлакатдан 100 мингдан ортиқ ташриф буюрувчи, йирик харидорлар ва чакана сотувчилар иштирок этди.


8 oy oldin Behzod 1 613\nёхуд ЙТҲ содир бўлганда ҳамиша ҳам ҳайдовчи айбдор эмаслиги хусусида\nМаълумотларга кўра, автомобиль йўлларида содир бўлаётган автоҳалокатлар оқибатида ҳалок бўлаётганлар сони бугунги кунда коронавирус юқтириб вафот этаётганлардан кам эмас экан.\nДемак, носоз йўллар бугун тарқалган касаллик каби эпидемия ўчоғи экан-да. Хўш, шундай экан, нима учун биз касалликка қарши барча воситалар билан, ҳамма кучларни бирлаштирган ва йўналтирган ҳолда қарши туриб, ҳар бир бемор ҳаёти учун курашамиз-у, йўлда содир бўлиши мумкин бўлган йўл-транспорт ҳодисаларини келтириб чиқарувчи ҳолатларга қарши ва бунга дучор бўлиши мумкин бўлган ҳар бир ҳайдовчининг ҳаёти учун курашмаймиз?!\nКасалликка қарши курашиш учун унинг келиб чиқиш омиллари ўрганилади, таҳлил қилинади ва сўнгра ташхис қўйилади. Агар ташхис нотўғри қўйилса, берилган муолажалар ҳам фойдадан кўра зиёнига ишлайди. Хўш, шундай экан, йўллардаги автоҳалокатларнинг тўғри ташхиси қандай ва унга қандай қилиб қарши курашмоқ керак?\nҲозирга кунда оммалашган ва ягона ҳисобланган ташхис— ҳайдовчининг айби. “Ҳайдовчи бошқарувни йўқотиб…” “Ҳайдовчи йўл қўйган хатолик туфайли…” ва ҳоказо. Хўш ҳайдовчи нима учун йўл қоидасини бузади, нима сабабдан бошқарувни йўқотади, қандай қилиб йўл четида турган йўловчини уриб юборади? Бундай саволларни истаганча келтириш мумкин.\nЭнг мудҳиш ва кўпроқ ўлимга олиб келадиган автоҳалокат бу рўпарама-рўпара келаётган автомашиналарнинг тўқнашуви оқибатида келиб чиқади. Орқадан, ён томонлардан урилишлар ҳам йўл-транспорт ҳодисаси ҳисобланади. Лекин у одам вафот этадиган даражагача олиб бормаслиги мумкин.\nЙўлда тўқнашув содир бўлди, дейлик. Бу ерда биринчи навбатда тез ёрдам кўрсатаётган тиббиёт ходимлари ва автоҳалокат сабабларини ўрганаётган йўл ҳаракати хавфсизлиги хизмати ходимларини ва томошаталаб оломонни учратасиз. Тиббиёт ходимлари жароҳатланганларга биринчи ёрдам кўрсатишади. Лозим бўлса, шифохонага олиб кетишади. ЙҲХБ ходимлари тўқнашув сабабларини ўрганишади. Автомобиль тормоз чизиқларини ўлчаб, унинг йўлнинг қайси қисмида содир бўлганлиги, автомашина, йўловчилар ҳолати ҳақида маълумот тўплашади. Охирида ҳайдовчилардан бирининг айби билан автоҳалокат келиб чиққан деган хулоса қилинади.. Унга нисбатан маъмурий ёки жиноий иш очилади.\nШу ерда бир савол туғилади: нима учун рўпарама-рўпара келаётган автомашиналар тўқнашиб кетиши керак? Борингки, ҳайдовчи бошқарувни йўқотди. Нима сабабдан йўқотди? Бунга кўпгина сабаблар бўлиши мумкин. Биринчи навбатда ҳайдовчи ҳам одам, робот эмаслигини унутмаслигимиз керак. Ҳар хил ҳолатлар бўлиши — кечинмалар, асабий зўриқиш, телефонда сўзлашиш, чарчоқ ва қолаверса, организмдаги тўсатдан қўзғалган сурункали касаллик туфайли бошқаролмай қолиши мумкин.\nАвтомашина ҳам ҳали тўлиқ мукаммаллашмаган, яъни бузилса ўз-ўзидан тўхтайдиган, шинаси ёрилса ўзини ўзи эплаб оладиган, йўлдан чиқса ўз йўлига тушиб оладиган ҳолатга етиб келмаган. Газни боссанг юрадиган оддий бир техника (Ҳар ҳолда бизнинг автомашиналар).\nШундай экан нега инсон омили ёки техника носозлиги туфайли автомашина бошқарувни йўқотса, у йўлнинг рўпара қисмига ўтиб кетиши керак? Нима учун бунга монелик йўқ. Ўртада бетон тўсиқ ўрнатилган йўлларда тўқнашув камдан-кам содир бўлади. Ҳозиргача ҳеч бўлмаса вилоят, туман марказларини бир бири билан боғлайдиган магистраль йўллар орасини махсус тўсиқлар билан тўлиқ ажрата олмаяпмиз. Бунинг сабаби битта: йўлларда автоҳалокатларнинг сабабчиси фақат ҳайдовчи бўлиб қолаётганлигида. Аслида автоҳалокат содир бўлса, йўловчиларга тан жароҳати етса ёки вафот этса бунинг учун автоҳалокат тафсилоти ва содир бўлиш ҳолатига қараб йўл қурувчиси, йўл белгилари ўрнатадиган ва қўшимча огоҳлантириш чораларини кўрадиган мутасадди ташкилотнинг шу йўлга бириктирилган вакили, ЙҲХБ ходимлари ҳам тегишли тартибда жавобгар бўлиши керак эмасми? Шунингдек, транспорт ҳодисаси техник носозлик оқибатида келиб чиққан бўлса, агар автомашина кафолат муддатида бўлса, ишлаб чиқарувчи ёки уни сотган ваколатли ташкилот ходими, кафолат муддати тугаган бўлса, унинг созлиги ҳақида “отнинг калласидай” пул эвасига маълумот берган техник хизмат кўрсатиш шохобчаси устаси жавобгарликка тортилиши лозим.\nБуни амалга ошириш учун автоҳалокат туфайли содир бўлган ҳолатига қотиллик сифатида қаралиши ва транспорт прокуратураси криминалистлари биринчи навбатда йўлнинг ҳолати, йўл белгилари ва огоҳлантирувчи белгиларининг етарли даражада ва ўз ўрнида кўринадиган қилиб жойлаштирилганлиги, автомашинанинг техник ҳолати ва ундан кейингина ҳайдовчи йўл қўйган хато, унинг аҳволи руҳияти ҳақида батафсил баённома тузиши бари ҳисобга олиниши керак назаримда.\nАйни пайтда эса кўпинча жавобгар битта —ҳайдовчи. Йўлларда шунчалик кўп автоҳалокатлар содир бўлаётган, қанчадан-қанча одамлар ҳалок бўлаётган, қанчалари бир умрга майиб, мажруҳ бўлаётган, бир умр ишлаб, чет мамлакатларда сарсону саргардон бўлиб, минг машаққатлар эвазига, бир амаллаб эришган автомашинасидан айрилаётган бўлса-да, йўлни стандарт талабида қурмаган қурувчининг, йўлда огоҳлантирувчи белгиларини тўғри ёки умуман ўрнатмаган мутасадди ва қолаверса, йўл ҳаракати хавфсизлиги бошқармаси ходимларининг парвойига ҳам келмайди. Оддий ҳолат: йўлда қоида буздингиз. ЙҲХБ ходими қоида бузишингизни олдиндан билгандай (албатта билади. Чунки, йўлнинг шу қисмида қоида бузмасликнинг иложи бўлмайди. Бўлганда ҳам йўл ҳолати қоидани бузмасликдан кўра уни бузишга кўпроқ мос келади) рўпарангиздан чиқиб сизни тўхтатади. Албатта, сиз ўзингизни оқламоқчи бўласиз. ЙҲХБ ходими билан ўртангизда тахминан шундай савол-жавоб бўлади:\n— Ўртоқ командир, кўриб турибсиз, йўл носоз экан. Айланиб ўтаман деб…\n— Йўл учун биз жавоб бермаймиз.\n— Ўртоқ командир. Бу ерда йўл белгилари нотўғри ўрнатилган-ку. Нима учун биз?..\n— Белгиларни биз ўрнатмаймиз.\nБу ерда ЙҲХБ ходимларини айблай оласизми? Айблай олишингиз мумкин, қачонки йўл қоидаларини “сув қилиб ичиб юборган” бўлсангиз ёки ўтакетган қонуншунос, асаби метиндан бўлган одам бўлсангиз.\nАслида ЙҲХБ ходимлари нимага жавобгар?! Йўл ҳаракати хавфсизлиги деганда нимани тушуниш лозим? Йўл оддий стандарт талабларига жавоб бермайдиган даражада носоз, огоҳлантириш белгилари қўйилмаган, автомашиналар зўрға ҳаракатланадиган йўлларда ҳам ҳайдовчидан йўл қоидаларига амал қилишни талаб қилиш қанчалик адолатли? Шундай ҳолатда мажбурликдан қоида бузган ҳайдовчини жаримага тортиш-чи?\nАслида ЙҲХБ ходимлари ҳайдовчига қарши позицияда турмасдан, уни ҳимоя қилиши, ҳайдовчининг йўлларда беталафот, бемалол ҳаракатланиши учун шароит яратиб бериши, бунинг учун йўлсозлардан йўлнинг стандарт талабига жавоб беришини, йўл огоҳлантириш белгиларининг, ёритгичларнинг қонуний талаб асосида, ҳайдовчини чалғитадиган эмас, уни тўғри йўлга бошлайдиган қилиб ўрнатилишини назорат қилиши лозим эмасми? Транспортда йўл ҳаракати хавфсизлиги қоидалари фақат ҳайдовчига боғлиқми? Йўл носозлиги, огоҳлантирувчи белгиларнинг жойида эмаслиги, техника носозлиги ва бошқа ҳолатлар оқибатида йўл транспорт ҳодисаси рўй берганда, нега у бошқа ҳолатларга кўз юмиб, фақат ҳайдовчини айбдор қилиши керак?!\nКўриниб турибдики, мамлакатимизда йўл ҳаракати хавфсизлигини таъминлаш учун ягона тизимнинг ўзи йўқ. Таклиф шуки, йўлда ҳаракатланаётган автомашиналар ва улардаги йўловчилар хавфсизлигини таъминлайдиган барча ташкилотларни бириктириш керак.\nЭнг асосийси эса жарималардан, тонировкадан, давлат рақамларини сотишдан, автомашиналарни расмийлаштиришдан ва инспекция орқали тушадиган бошқа барча маблағлар Ички ишлар вазирлиги ҳисоб-рақамига эмас, йўл қурилиши жамғармасига келиб тушиши ва бу маблағлар фақат ва фақат йўл қурилиши, уларнинг жаҳон стандартлари даражасига етказилиши учун сарфланмоғи лозим. Бу сарф-харажатларга ошкоралик берилиши, қанча пул қаерга, нима учун ишлатилганлиги йўл қурилишидаги мутасаддилар ёки инспекциянинг матбуотда эълон қилинадиган ойлик ҳисоботида ўз аксини топиши керак эмасми?\nҲозир давлат рақамларини аукционда сотиш, тонировка, жарималар, транспорт воситаларини расмийлаштириш ва бошқа манбалардан миллиардлаб сўмлар Ички ишлар вазирлигининг ҳисоб-рақамига тушаётганини ОАВ хабарлари орқали билиб турибмиз. Балким бу пуллар бюджетга тушаяпти, деб эътироз билдирувчилар ҳам бўлар. Нима бўлганда ҳам халқ ҳозир бу пулларнинг аниқ қайси ҳисоб-рақамига тушаётгани ва у қандай сарфланаётганидан хабардор эмас.\nЙўл — мамлакат юзи. Юртимизга четдан ким келса ҳам шу йўллардан юради ва бизнинг кимлигимизга, яшаш тарзи ва даражамизга баҳо беради. Ўзимиз-чи? Ўттиз беш миллионлик халқ-чи?\nЎртадан бетон ёки камида икки метр энликдаги гулзор билан иҳоталанган, ҳар томонида камида иккитадан (йўл чизиғи) поласа, замонавий, яққол кўзга ташланадиган йўл кўрсаткичлари ва огоҳлантирувчи белгилар ўрнатилган, йўл четлари икки томонда йигирма метрдан энликдаги дарахтзор билан буркалган, ҳар эллик чақирим жойда ёнилғи қуйиш, техник хизмат кўрсатиш пунктлари, автотураргоҳ, ҳожатхона, таҳаротхона, душлари мавжуд бўлган умумий овқатланиш шохобчалари мавжуд йўллар бизнинг юрт эгаларига ярашмайдими? Йигирма биринчи асрнинг 21-йили ўтиб бораётган вақтда, қачонки инглизлар, французлар, немис, араб, япон ва хитойлар шаҳарларни қўйинг, бийдай дашт ва тоғу тошларда автомашиналар учун чекланмаган юқори тезликни таъминлаб қўйганда, бизнинг ўзбек магистралларида тезликни етмишдан ошира олмаётганлигини, бунга ҳам қонунан ва ҳамда техник жиҳатдан имконият яратилмаётганлигини қандай изоҳлаш мумкин?\nPrevious Қўполлик ҳеч кимга ярашмас…\nNext Бугун нега ҳаммаси бошқача?